Skim Rumah Pertamaku: Cara Mohon Pinjaman Tanpa Deposit

Mungkin ada yang masih belum tahu tentang kewujudan Skim Rumah Pertamaku (My First Home), iaitu sebuah skim pinjaman perumahan yang terbuka kepada kakitangan di sektor awam dan swasta, termasuk mereka yang bekerja sendiri.

Melalui skim ini, pemohon yang layak boleh mendapat pembiayaan pinjaman perumahan hingga 110%, bermaksud pinjaman tanpa deposit 10% yang biasa dikenakan untuk membeli rumah. Menarik kan?

Dan lagi satu, jangan ingat penjawat awam saja yang boleh dapat bantuan-bantuan perumahan, pekerja swasta dan yang bekerja sendiri pun layak pun layak untuk memohon skim ini.

Isi Kandungan

Apakah Skim Rumah Pertamaku?

Skim Rumah Pertamaku (SRP) adalah inisiatif pemilikan rumah yang pertama kali diumumkan dalam Belanjawan 2011 oleh Kerajaan Malaysia.

Ia diperkenalkan untuk membantu pembeli-pembeli rumah pertama yang berpendapatan kasar bulanan isi rumah sehingga RM10,000 (tertakluk kepada RM5,000 setiap pemohon) untuk memiliki rumah pertama mereka.

Skim ini membolehkan pembeli rumah pertama untuk mendapat pembiayaan sehingga 110% daripada bank-bank yang terlibat dan membolehkan pemilikan rumah tanpa perlu membayar wang pendahuluan.  Ini sejajar dengan hasrat Kerajaan untuk meningkatkan pemilikan rumah di kalangan rakyat Malaysia. Cagamas SRP Berhad (“CSRP”) akan menjamin sehingga 20% pertama atas dasar ‘kerugian pertama’.

Syarat Kelayakan

Berikut adalah syarat kelayakan individu bagi memohon Skim Rumah Pertamaku (SRP).

Warganegara Malaysia sahaja

Pembeli rumah pertama

Pekerja bergaji atau individu yang bekerja sendiri

Pemohon individu atau bersama

Pendapatan kasar bulanan isi rumah:

Tidak lebih daripada RM5,000 – bagi pemohon individu/bersama

Lebih daripada RM5,000 dan tidak lebih daripada RM10,000 – bagi pemohon bersama (tertakluk kepada pendapatan kasar bulanan isi rumah setiap pemohon tidak lebih daripada RM5,000)

Tiada rekod pembiayaan yang terjejas dalam tempoh 12 bulan lepas

Harta Yang Layak

Rumah kediaman yang bagaimana layak untuk dibeli oleh pemohon Skim Rumah Pertamaku (SRP)?

Berikut adalah syarat harta yang layak dibeli melalui pembiayaan SRP:

Harta kediaman di pasaran utama dan sekunder yang terletak dalam Malaysia

Nilai maksimum hartanah RM500,000

Dihuni oleh pemilik (pembeli mestilah menghuni kediaman berkenaan)

Keperluan Pembiayaan Skim Rumah Pertamaku

Jika pemohon telah menepati semua syarat kelayakan di atas, ada beberapa lagi syarat pembiayaan yang perlu diketahui juga ya.

Berikut adalah keperluan pembiayaan Skim Rumah Pertamaku (SRP):

Tempoh pembiayaan tidak lebih daripada 35 tahun, tertakluk kepada umur pemohon tidak melebihi 70 tahun diakhir tempoh pembiayaan

Pembiayaan yang memberi kemudahan untuk melunaskan sahaja (tiada ciri yang memberi kemudahan untuk membuat pengeluaran)

Bayaran ansuran melalui potongan gaji bulanan atau arahan tetap

Insurans / takaful kebakaran diwajibkan

Untuk pembelian hartanah yang bernilai sehingga RM300,000 dan untuk pemohon dengan pendapatan kasar bulanan isi rumah tidak lebih daripada RM5,000:

Wajib menamatkan modul pendidikan kewangan dalam talian yang disediakan oleh AKPK dan boleh diakses dalam portal AKPK RumahKu di
https://learn.akpk.org.my

Tempoh moratorium selama 5 tahun

Bank Yang Terlibat

Permohonan untuk pembiayaan dibawah Skim Rumah Pertamaku (My First Home Scheme) ini boleh dibuat di cawangan terdekat bank yang terlibat seperti berikut:

Affin Bwank Berhad

Alliance Bank Malaysia Berhad

Ambank Berhad

Bank Islam Malaysia Berhad

Bank Muamalat Malaysia Berhad

CIMB Bank Berhad

Hong Leong Bank Berhad

Maybank Berhad

OCBC Bank Malaysia Berhad

Public Bank Berhad

RHB Bank Berhad

RHB Islamic Bank Berhad

Standard Chartered Bank Malaysia Berhad

United Overseas Bank Malaysia

Maklumat Lanjut

Untuk maklumat lanjut, sila layari laman web rasmi Skim Rumah Pertamaku (SRP) di pautan:
http://www.srp.com.my/

ATAU Rujuk Soalan Lazim (FAQ) SRP di sini :
http://www.srp.com.my/bm/faq.html
 dan brosur di SINI.

ATAU hubungi bank-bank yang terlibat seperti dalam senarai di atas.

Artikel lain:
Vaksin Pfizer-BioNTech Sesuai untuk Ibu Mengandung
,
Garis Panduan Terkini Vaksin Bagi Ibu Hamil dan Menyusu


Skim Usahawan Terkesan COVID-19 Sehingga RM100,000

Bagi individu atau usahawan Bumiputera yang terkesan akibat pandemik
COVID-19
, Perbadanan Usahawan Nasional Berhad (
PUNB
) telah memperkenalkan satu skim baharu untuk membantu mereka yang terkesan akibat COVID-19 iaitu Skim Pembiayaan Usahawan Terkesan COVID-19 (SPUR).

Untuk makluman, matlamat pelaksanaan SPUR adalah untuk membantu individu Bumiputera yang ingin atau telah menceburi bidang perniagaan yang terkesan ekoran penularan pandemik COVID-19.

Objektif pelaksanaan SPUR oleh PUNB adalah seperti berikut:

Meningkatkan penglibatan Bumiputera dalam bidang keusahawanan.

Menyediakan kemudahan dari aspek kewangan dan pembangunan keusahawanan.

Memastikan usahawan dan perniagaan Bumiputera kekal berdaya saing dan berdaya tahan.

Mempergiat aktiviti perniagaan dan meningkatkan ekonomi.

Pemohon yang ingin memohon SPUR boleh membuat permohonan secara atas talian di laman web rasmi PUNB di
https://www.punbbiz.com.my/
.

Isi Kandungan

Keistimewaan SPUR

Terdapat 3 keistimewaan bagi pemohon yang memohon pembiayaan SPUR iaitu:

Kursus dan latihan yang akan disediakan untuk meningkatkan kemahiran dan pengetahuan usahawan dalam bidang pengurusan kewangan, pemasaran, tadbir urus korporat dan pengurusan am.

Usahawan berpeluang untuk menjalankan perniagaan mereka (jika ada) dengan kadar sewaan hartanah PUNB yang kompetitif.

Ibra’ (rebat) sehingga 50% daripada jumlah pembiayaan diberikan kepada pembayar pembiayaan yang baik (tertakluk kepada terma & syarat).

Jumlah & Tempoh Pembiayaan

Jumlah pembiayaan yang ditawarkan kepada pemohon adalah daripada RM50,000 sehingga RM100,000.

Tempoh pembiayaan adalah sehingga 5.5 tahun termasuk 6 bulan moratorium.

Kadar Keuntungan

Kadar keuntungan yang ditetapkan untuk pembiayaan SPUR adalah sebanyak 3.5% setahun berdasarkan kadar baki bulanan.

Syarat Kelayakan

Pemohon yang ingin memohon perlu memenuhi syarat-syarat kelayakan iaitu:

Individu Bumiputera yang telah hilang pekerjaan akibat penyusutan ekonomi ekoran penularan wabak COVID-19.

Individu tersebut berumur antara 18 hingga 55 tahun ketika memohon.

Syarat Perniagaan

Selain syarat kelayakan, pemohon juga perlu memenuhi syarat perniagaan iaitu:

Individu atau ushawan tersebut ingin memulakan perniagaan atau telah beroperasi (pendaftaran selepas Mac 2020).

Perniagaan yang dijalankan adalah sepenuh masa.

Syarikat dimiliki dan diterajui sekurang-kurangnya 70% oleh Bumiputera.

Syarikat adalah entiti milikan tunggal/perkongsian/Perkongsian Liabiliti Terhad (PLT)/Sendirian Berhad.

Perniagaan dilakukan dari rumah atau beroperasi dari premis perniagaan.

Perniagaan adalah dalam bidang peruncitan/pemborongan/pembuatan & kejuruteraan.

Perniagaan mestilah patuh Syariah.

Cara Memohon

Untuk membuat permohonan SPUR, sila ikuti langkah-langkah berikut:

Layari laman web
https://www.punb.com.my/
.

Klik butang ‘Pendaftaran.’

Masukkan no kad pengenalan dan klik bahagian ‘Semak Kad Pengenalan Anda.’

Isi makumat diri dan klik butang ‘Hantar.’

Setelah mendaftar, muat naik dokumen dan pautan video perniagaan yang diperlukan untuk proses penilaian.

Pastikan dokumen yang lengkap dihantar mengikut kategori pilihan pembiayaan.

Dokumen Yang Diperlukan

Dokumen yang diperlukan untuk membuat permohonan adalah seperti berikut:

i) Perniagaan yang telah beroperasi

Surat/bukti pemberhentian kerja.

Rancangan Perniagaan (pemohon perlu mengisi maklumat diperlukan semasa permohonan).

Salinan kad pengenalan (pemohon, rakan kongsi, pengarah syarikat, pemegang saham).

Gambar berukuran pasport (pemohon, rakan kongsi, pengarah syarikat, pemegang saham).

Penyata akaun bank bagi tempoh 3 bulan dari tarikh terkini (penyata akaun bank individu/akaun gaji ketika membuat permohonan).

Penyata Kumpulan Wang Simpanan Pekerja (KWSP) terkini

Penyata akaun transaksi perniagaan atau rekod jualan perniagaan bagi tempoh 3 bulan.

Lesen perniagaan dari majlis/lesen khas/perjanjian sewa premis perniagaan dan lesen lain yang berkaitan.

Pendaftaran syarikat:

Bagi pendaftaran Enterpris, sila sertakan Borang D (Milikan Tunggal/Perkongsian/Perkongsian Liabiliti Terhad (LLP).

Bagi perniagaan Sendirian Berhad, sila sertakan Borang 9,24,44,49,32A,M&A atau seksyen 17,78,46(3),58 (Sdn Bhd), 105, perlembagaan atau yang setara.

ii) Baru memulakan perniagaan dengan konsep/idea yang menarik

Salinan kad pengenalan (pemohon, rakan kongsi, pengarah syarikat, pemegang saham).

Surat/bukti pemberhentian kerja.

Penyata Kumpulan Wang Simpanan Pekerja (KWSP) terkini

Penyata akaun individu/akaun gaji bagi tempoh 3 bulan dari tarikh terkini.

Soalan Lazim

Bolehkah SPUR yang diluluskan digunakan untuk membuat pembayaran pembiayaan sedia ada dengan mana-mana institusi kewangan lain?

Tidak. Pembiayaan SPUR tidak boleh digunakan untuk membuat pembayaran pembiayaan bagi mana-mana kredit/ pinjaman/pembiayaan sedia ada dengan institusi kewangan lain.

Adakah saya perlu membayar yuran untuk membuat permohonan?

Ya. Pemohon perlu membayar yuran pentadbiran sebanyak RM300 dan 1 bulan deposit sekuriti jika permohonan diluluskan dan diterima oleh pemohon. Yuran dan deposit sekuriti ini akan ditolak daripada pembiayaan.

Bolehkah pemilik perniagaan memohon moratorium lebih daripada 6 bulan?

Tidak. Tempoh moratorium secara automatik adalah selama 6 bulan sahaja.

Bagaimanakah PUNB menyalurkan dana kepada pemohon yang berjaya?

Pembiayaan akan disalurkan terus ke dalam akaun pembekal atau pihak berkaitan yang diluluskan bagi pembelian aset tunggal yang melebihi atau sama nilai dengan 10% daripada jumlah pembiayaan. Lain-lain tujuan pembiayaan atau pembelian asset dibawah 10% daripada jumlah pembiayaan akan disalurkan terus ke dalam akaun syarikat.

Adakah saya memerlukan penjamin daripada pihak ketiga untuk memohon SPUR?

Tidak. Hanya pemohon/pengarah/pemegang saham syarikat yang akan menjadi penjamin bagi pembiayaan.

Pertanyaan Lanjut

Untuk pertanyaan lanjut, sila hubungi Pusat Khidmat Pelanggan PUNB di talian 1300 13 7862 atau menghantar email ke
[email protected]

Artikel lain:
PUNB tawar skim pembiayaan baharu untuk individu diberhentikan kerja


SKIPP 2022: Skim Bantuan Peralatan Perniagaan

Skim Bantuan Peralatan Perniagaan bagi tahun 2022 (
SKIPP 2022
) adalah satu bentuk program oleh Yayasan Pembangunan Keluarga Darul Ta’zim (YPKDT) dan permohonan telah dibuka sehingga 15 Mac 2022.

Isi Kandungan

Apakah SKIPP 2022?

Skim Bantuan Peralatan Perniagaan 2022 (SKIPP 2022) adalah satu bentuk program meningkatkan pendapatan golongan sasaran yang selari dengan penubuhan Yayasan Pembangunan Keluarga Darul Ta’zim (YPKDT). YPKDT telah ditubuhkan pada 10 Oktober 1997 dan mempunyai tujuan jelas dalam mewujudkan masyarakat harmoni, bahagia, sejahtera dan penyayang.

Satu daripada objektif yayasan ini ketika ditubuhkan adalah untuk membawa golongan wanita umumnya untuk menghadapi arus pembangunan yang pesat. Seiring dengan objektif tersebut, YPKDT telah mendapat ilham untuk mewujudkan Program Menjana Pendapatan yang mempunyai tujuan utama dalam meningkatkan mutu dan kualiti hidup golongan wanita bagi memastikan institusi keluarga yang harmoni dapat terbentuk dalam masyarakat.

Program SKIPP ini menekankan usaha dalam meningkatkan pendapatan golongan sasaran iaitu ibu tunggal dan wanita berpendapatan rendah. Perkara ini dapat dilaksanakan melalui Skim Bantuan Peralatan yang dikhususkan buat mereka yang mempunyai potensi dalam memulakan perniagaan secara kecil-kecilan, dan juga memberi bantuan pengembangan perniagaan kepada golongan wanita yang sudah mempunyai produk sendiri dengan membekalkan kepada mereka peralatan yang mereka perlukan.

Objektif SKIPP 2022

Antara objektif yang menjadi tunjang program SKIPP ini adalah:

Memberi peluang kepada golongan sasaran menjana pendapatan dari rumah (Home-Based Income Generating) tanpa mereka perlu keluar rumah meninggalkan anak-anak.

Melahirkan wanita (ibu tunggal dan wanita berpendapatan rendah) yang mempunyai potensi dan kualiti sebagai satu ejen perubahan dalam sesebuah institusi keluarga.

Membantu peniaga/usahawan kecil wanita dalam mengembangkan perniagaan mereka melalui program menjana pendapatan.

Memupuk semangat juang yang tinggi serta meningkatkan motivasi di antara golongan sasaran (ibu tunggal dan wanita berpendapatan rendah) supaya mereka dapat menjadi lebih berdaya saing dan berdikari mengharungi peningkatan kos sara hidup dari semasa ke semasa.

Strategi Pelaksanaan SKIPP 2022

Program SKIPP 2022, sama seperti tahun sebelumnya, mempunyai kaedah atau strategi jelas dalam memastikan program ini dilaksanakan dengan jayanya:

Skim Bantuan Peralatan Perniagaan (SKIPP 2022) ini akan disalurkan kepada pemohon yang layak setelah sesi lawatan ke premis perniagaan / kediaman pemohon selesai, dan satu Mesyuarat Jawatankuasa Pemberian Barangan Peralatan YPKDT dijalankan bagi membuat kata putus berkenaan kelayakan pemohon-pemohon.

Bantuan peralatan yang disalurkan datang dalam pelbagai bentuk peralatan yang boleh digunakan untuk memulakan perniagaan dan mengembangkan lagi perniagaan sedia ada dalam usaha mereka untuk menjana pendapatan dan meningkatkan ekonomi keluarga seperti mesin pembuat roti dan kek, mesin ketuhar (
oven
) dan ketuhar gelombang mikro (
microwave
), mesin jahit dan pelbagai lagi.

SKIPP 2022 ini juga adalah inisiatif susulan kepada golongan sasaran (ibu tunggal dan wanita berpendapatan rendah) yang telah mendaftar serta mengikuti pelbagai program / kursus / bengkel kemahiran yang dianjurkan pihak YPKDT di bawah Unit Wanita dan NGO. Program-program tersebut merangkumi kursus jahitan, masakan, seni kraftangan,
horticulture
, urutan refleksologi, penjagaan selepas bersalin, seminar dan motivasi diri, asas pengurusan kewangan, dan pelbagai lagi jenis.

Penerima yang telah menerima bantuan peralatan akan dipantau perkembangan mereka dalam projek menjana pendapatan, dan akan dibantu dari segi peningkatan kemahiran dan ilmu keusahawanan. Mereka akan dippantau di bawah Projek Usahawan Suri di YPKDT dalam mempromosi produk dan perkhidmatan yang diusahakan.

Kumpulan Sasar Untuk Program

Kategori yang layak bagi program SKIPP ini adalah seperti berikut:

Ibu tunggal
 dan wanita dari golongan B40 berumur 18 sehingga 65 tahun.

Belia B40 (lelaki dan wanita) berumur 18 sehingga 40 tahun.

Orang Kurang Upaya (lelaki dan wanita) berumur 18 sehingga 60 tahun.

Syarat Kelayakan SKIPP 2022

Antara syarat-syarat lain yang melayakkan anda untuk memohon program ini adalah:

Warganegara Malaysia

Kelahiran Negeri Johor / Bermastautin di Negeri Johor melebihi 5 tahun.

Bagi Kategori 1, anda perlu mempunyai Surat Pengesahan Ibu Tunggal/ Sijil Kematian Suami/ Sijil Penceraian.

Bagi Kategori 3 pula, anda perlu mengemukakan Mempunyai Sijil Pendaftaran OKU/ Kad OKU di bawah Jabatan Kebajikan Masyarakat (JKM).

Mempunyai pendapatan bulanan bagi kategori B40 iaitu tidak melebih RM4,850.00 sebulan.

Pemohon masih aktif dan mampu bekerja dan mengembangkan perniagaan.

Telah menjalankan sebarang aktiviti perniagaan di rumah (
home-based business
) atau mempunyai premis perniagaan sendiri.

Keutamaan diberikan kepada pemohon yang telah atau pernah mengikuti program / kursus anjuran Yayasan Pembangunan Keluarga Darul Ta’zim (YPKDT).

Pertimbangan akan diberikan kepada pemohon yang belum atau tidak pernah mengikuti program / kursus anjuran YPKDT berpandukan beberapa terma dan syarat.

Telah mendaftar sebagai golongan sasar (ibu tunggal, wanita, belia dan OKU B40) di bawah SMART (Sistem Maklumat Golongan Sasar) YPKDT menggunakan borang SMART.

Cara Memohon SKIPP 2022

Untuk memohon program ini, anda boleh ikuti langkah berikut:

Muat turun dan isi Borang SMART YPKDT (Borang Maklumat Golongan Sasar)
DI SINI
.

Lengkapkan Borang SMART beserta lampiran salinan dokumen yang telah disahkan dan hantar

kepada
Pejabat YPKDT
 yang berdekatan.

Tarikh tutup permohonan adalah pada 15 Mac 2022 (Selasa).

Permohonan yang LULUS akan dihubungi dalam tempoh 2 bulan. Sekiranya pemohon tidak menerima makluman dalam tempoh 2 bulan, permohonan anda TIDAK BERJAYA.

Senarai Salinan Dokumen Sah Perlu Dikepilkan

Berikut merupakan senarai salinan dokumen yang perlu dikepilkan bersama dengan Borang SMART yang akan dihantar:

Salinan Kad Pengenalan / MyKad

Sekeping gambar berukuran pasport

Surat Pengesahan Ibu Tunggal / Sijil Kematian Suami / Sijil Penceraian (Ibu Tunggal)

Salinan Kad Pendaftaran Orang Kurang Upaya (OKU) / Kad OKU di bawah Jabatan Kebajikan Masyarakat.

Salinan Sijil Pendaftaran Perniagaan SSM (jika ada)

Salinan Slip Gaji terkini (Jika masih bekerja beserta cop pengesahan majikan)

Pengesahan Pendapatan Bulanan Oleh Penghulu/Ketua Masyarakat/ Pegawai Daerah/ Ketua Jabatan atau mana-mana Pegawai Kerajaan @ Golongan Profesional ( sekiranya tiada slip gaji)

Beberapa keping gambar produk, premis atau kedai dan perniagaan sedia ada.

Maklumat Lanjut

Untuk sebarang maklumat lanjut, anda boleh layari
laman web YPKDT
 atau hadir ke
Pejabat YPKDT
 terdekat.


‘Skipping’ Bantu Kekal Awet Muda?

Isi Kandungan

Apa itu
skipping?

Skipping

atau
jumping rope
 (melompat tali)

merupakan satu senaman ringkas yang
melibatkan pergerakan lompatan yang menggunakan tali khas.  Ia sangat bagus untuk kardio dan berkesan membakar kalori dalam badan anda.

Jom ketahui lebih lanjut tentang kebaikan
skipping
 untuk anda.

Kebaikan
skipping

Membakar kalori

Berbanding berjoging selama 30 minit, melompat dapat membakar lebih banyak kalori. Menurut
Science Daily
, senaman ini dapat membakar sehingga 1,300 kalori bagi setiap jam aktiviti melompat pada intensiti yang tinggi.

Menguatkan otot kaki

Senaman ini dapat menguatkan otot di sekeliling pergelangan kaki dan kaki secara keseluruhan.

Meningkatkan koordinasi

Senaman ini dapat membantu meningkatkan koordinasi dengan menjadikan anda lebih fokus kepada bahagian kaki.  Ia melibatkan bahagian otak yang sedar tentang apa yang sedang dilakukan oleh kaki anda dan membuatkan anda lebih fokus agar tidak tersandung.

Meningkatkan daya fokus

Melompat dapat membantu perkembangan otak kiri dan kanan anda.  Sekaligus keadaan ini dapat membuat anda lebih fokus, tingkatkan kemahiran membaca dan membantu meningkatkan memori serta lebih peka terhadap mental.

Meningkatkan ketumpatan tulang

Kajian mendapati
skipping
 adalah satu senaman terbaik untuk meningkatkan ketumpatan tulang dengan hanya melompat walaupun ia dilakukan dalam tempoh yang sekejap.

Walau bagaimanapun, sekiranya anda mempunyai sejarah berkaitan masalah patah tulang atau keluarga yang mempunyai osteoporosis, pastikan anda mendapatkan nasihat pakar terlebih dahulu.

Kesihatan kardiovaskular

Untuk membantu meningkatkan kesihatan jantung dan paru-paru, lakukanlah senaman ini sekurang-kurangnya tiga atau lima kali seminggu untuk 12 hingga 20 minit setiap sesi.

Memperbaiki pernafasan

Selain baik untuk jantung dan stamina,
skipping
 juga dapat memperbaiki pernafasan anda menjadi lebih baik dan efisien. Ia sudah tentu dapat membantu mengelakkan masalah semput dan menjadi tercungap-cungap selepas berlari.

Mudah dilakukan

Anda boleh melakukan senaman ini di mana sahaja yang anda inginkan. Malahan anda juga boleh belajar membuat pergerakan lebih rumit untuk menjadikan senaman lompatan tali ini lebih menarik.

Kebaikan menyeluruh

Skipping
 ini memberikan manfaat dan kebaikan kepada kesihatan secara menyeluruh.  Dalam masa yang sama, hasilnya ia boleh membantu membuatkan anda kekal awet muda, sihat dan cantik.

SUMBER : goubat.com


6 Langkah Menggunakan Smart Order Courier JnT Express Untuk Kirim Barang Dengan Lebih Mudah

Gunakan Aplikasi Smart Order Courier JnT Express
untuk pengiriman barang menjadikan urusan dan kerja-kerja pengeposan semua orang lebih mudah. Nak tahu kenapa lebih mudah? Baca artikel ini.

Isi Kandungan

Courier Yang Ada Di Malaysia

Umumnya, kita kebiasaanya akan pos atau hantar barang kita ke sesuatu tempat yang lebih jauh dengan menggunakan khidmat penghantaran yang tersedia. Banyak sebenarnya khidmat penghantaran atau pengeposan yang biasa kita gunakan. Dalam kata mudah, khidmat ini sering kita panggil sebagai
‘courier’
. Sebelum saya kongsikan dengan anda bagaimana caranya untuk menggunakan aplikasi Smart Order Courier JnT Express ini, eloklah sekiranya kita mengetahui serba sedikit berkaitan khidmat penghantaran ini.

Jenis-jenis Courier Yang Popular

Terdapat banyak sebenarnya jenis syarikat penghantaran barang di Malaysia, akan tetapi hanya beberapa jenis courier yang sering melekat di hati pengguna. Antaranya adalah seperti:

JnT Express

Pos Laju

City Link Express

Easy Parcel

SkyNet

Tujuan Khidmat Pengeposan Diwujudkan

Majoriti tahu fungsi dan tujuan khidmat pengeposan ini dilakukan. Antaranya adalah memudahkan penghantaran barang ke sesuatu tempat yang lebih jauh, saiz yang lebih besar dan berat. Khidmat courier ini seringkali digunakan oleh peniaga-peniaga secara atas talian untuk menghantar barang kepada pembeli mereka. Penggunaan khidmat pengeposan ini juga turut digunakan oleh masyarakat untuk mengirim hadiah atau barang-barang keperluan kepada anak-anak, kekasih mahu pun ibu bapa.

Jadi, jelaslah di sini betapa pentingnya kewujudan khidmat pengeposan barang ini. Bayangkan, jikalau sistem ini tidak diwujudkan, sanggupkah kita untuk berjalan jauh sebanyak 30Km semata-mata menghantar sebuah kotak yang kecil? Mampukah kita untuk membawa barang ini pergi dan balik? Tidak bukan?

Faktor yang Menjadi Sesebuah Courier Popular

Sejujurnya, memang setiap syarikat penghantaran ini mempunyai fungsi dan tujuan yang sama. Akan tetapi, terdapat beberapa faktor yang meletakkan mereka di posisi yang berbeza dalam hati pengguna.

PERKARA

PENJELASAN

Tempoh

Penghantaran

Singkat

dan

pantas
,
tidak

terlalu
 lama

Harga

Berbaloi

dan

tidak

terlalu

mahal

Packaging

Harga

dan

cara
 packaging
berbeza

Servis

Penghantaran

Barang
 yang
dipos

dalam

keadaan

baik

Coverage

Mengikut

kawasan
/
waktu

operasi

JnT Express Malaysia

Untuk kali ini, akan saya fokuskan kepada satu kurier sahaja iaitu JnT Express. Hal ini kerana, boleh dikatakan hampir ramai rakyat Malaysia yang tahu dan suka menggunakan courier ini. Akan tetapi, tidaklah saya ingin membuat pilih kasih, kerana masih banyak kurier yang boleh anda pilih. Keputusan berada di tangan anda.

Aplikasi Smart Order Courier JnT Express

Jadi, akan saya kongsikan kepada anda berkaitan satu aplikasi yang baru-baru ini menjadi tumpuan kebanyakan orang. Lebih-lebih lagi, keadaan dunia kita sekarang yang menyukarkan dan menyekat pergerakan kita. Bagi memudahkan lagi sistem penghantaran ke seluruh tempat di Malaysia, JnT Express telah menggunakan satu sistem iaitu yang dipanggil
Smart Order.

Apa itu Smart Order Courier JnT Express?

Secara ringkasan, Smart Order merupakan satu sistem secara atas talian yang memudahkan pengguna untuk membuat order penghantaran barangan. Order ini dalam kata mudah, membuat tempahan penghantaran barang.

Jika sebelum ini, pada zaman sebelum kes
Covid-19
 ini berlaku, manusia perlu ke mana-mana cawangan JnT yang terdekat untuk menyelesaikan detail-detail pengeposan seperti menulis nama, alamat penghantaran, timbang barang dan seumpamanya. Tetapi, dengan menggunakan Smart Order Courier JnT Express ini, anda tidak perlu lagi berbuat sedikit.

Langkahnya amat mudah, iaitu:

Buat tempahan di aplikasi Smart Order Courier JnT Express(boleh didapati di Play Store/Google Play)

Lengkapkan maklumat penghantaran barangan anda.

Bawa barang yang ingin di pos ke cawangan terdekat.

Scan QR code yang akan anda peroleh, bayar dan tinggalkan barangan.

Selesai.

Mudah bukan? Menjimatkan masa anda dan memudahkan pengurusan.

Platform Menggunakan Sistem Smart Order

Aplikasi J&T Malaysia
(Boleh didapati di Google Play/Playstore)

Facebook

WeChat

Laman Rasmi J&T

Jadi, akan saya kongsikan cara menggunakan aplikasi ini kerana lebih memudahkan kerja anda seperti tracking order, lihat sejarah penghantaran dan seumpamanya.

Cara Menggunakan Aplikasi Smart Order Courier JnT Express

Bagi memudahkan pengurusan penghantaran barang secara atas talian dengan menggunakan aplikasi ini, anda memerlukan rangkaian internet yang stabil. Hal ini kerana, supaya anda tidak menjadi pening dan serabut kepala. Tetapi, anda jangan risau kerana anda boleh mendapatkan
Cara Melajukan Capaian Internet Wifi Anda
 dengan menekan link di artikel ini. Caranya sangatlah mudah dan berfungsi bagi menyelesaikan masalah internet di rumah.

1)
Langkah Pertama
: Muat turun aplikasi JnT Malaysia seperti yang tertera di bawah. Kemudian, setelah selesai, tekan “Open” kerana anda akan dibawa terus ke halaman pertama JnT Malaysia. Bagi pengguna baharu, tekan “Sign Up” dan pengguna yang sudah sedia ada, tekan “Log In”.

2)
Langkah Kedua
: Isikan maklumat yang diminta dan masukkan kod pengesahan yang akan dihantar ke nombor telefon anda. Setelah itu, tekan “Next”. Anda sudah pun berjaya mendaftar akaun untuk Smart Order Courier JnT Express.

3)
Langkah Ketiga
: Setelah tekan “Next”, akan akan melihat paparan anda seperti di bawah. Jikalau anda lihat, anda ada beberapa fungsi. Utamakan fungsi “Single Order” dan “Bulk Order”. Tekan:

“Single Order” kalau anda ingin menghantar hanya satu barangan sahaja.

“Bulk Order” kalau anda ingin menghantar lebih daripada satu barangan.

4)
Langkah Keempat
: Anda akan diminta untuk memasukkan maklumat berkaitan penghantar, penerima dan berat barang anda. Di bahagian 3/3, anda perlu memilih “Drop Off” yang membawa maksud anda akan meletakkan barangan yang akan dihantar ke mana-mana cawangan JnT berdekatan.

*NOTIS: Di bahagian ini, anda perlu memastikan anda memasukkan segala detail yang berkaitan dengan betul. Buat pemeriksaan maklumat sebanyak dua kali bagi mengelakkan salah maklumat. Tanggungjawab berada di tangan anda.

5)
Langkah Kelima
: Setelah itu, anda akan dibawa ke “Order Detail”. Di sini, anda akan dapat melihat ringkasan maklumat penghantaran dan QR Code. Gunakan QR Code ini untuk ditunjukkan kepada staf JnT nanti semasa meletakkan barangan anda.

6)
Langkah Keenam
: Untuk melihat status penghantaran, anda boleh pergi ke “Home Screen aplikasi Smart Order Courier JnT Express dan tekan “Status” di bahagian bawah. Di paparan screen, anda akan melihat “Sent” untuk barang yang anda sudah pos dan “Receive” untuk melihat barangan yang akan anda terima.

Kelebihan Menggunakan Smart Order Courier JnT Express

Menjimatkan masa anda kerana anda tidak perlu beratur atau menunggu di cawangan JnT.

Memberi anda lebih masa untuk membuat “Double Check” berkaitan maklumat penghantaran.

Boleh melihat status penghantaran dengan mudah.

Mengelakkan sentuhan atau komunikasi di tempat awam lebih-lebih lagi dengan keadaan dunia zaman sekarang ini yang masih dilanda pandemik Covid-19.

Aplikasi ini menyediakan khidmat insurans barangan,
Customer Service
 dan beberapa fungsi lain yang amat berguna untuk makluman anda.

Smart Order Courier JnT Express Memudahkan Kerja

Moga-moga, dengan perkongsian pada kali ini mampu menjadikan anda semua mampu merancang pengurusan penghantaran anda dengan cara yang lebih baik dan efisien. Lebih-lebih lagi, kepada peniaga-peniaga secara atas talian. Hidup ini mudah jikalau kita mampu menggunakan teknologi dunia yang tersedia ada dengan sebaiknya.

Akhir kalam, jagalah kesihatan dan penjarakan anda.


Smartphone Terbaik 2021 | Senarai 12 Pilihan Yang Paling Padu!

Anda mencari smartphone yang terbaik 2021?
 Smartphone atau
telefon pintar
 terbaik dapat memberikan kamera yang boleh menghasilkan gambar yang bagus, prestasi yang memuaskan dengan pelbagai fungsi serta jangka hayat bateri yang mampu bertahan sepanjang hari.
Pengguna yang ingin membeli smartphone terbaik 2021 atau telefon pintar yang baru, pada kebiasaannya mereka mempunyai citarasa dan kehendak tersendiri dan berbeza. Sebahagian pengguna lebih inginkan paparan skrin yang besar, spesifikasi yang pelbagai serta smartphone yang boleh memberikan semua spesifikasi yang asas tetapi masih dilihat mewah.Terdapat pelbagai jenama smartphone di Malaysia antaranya Apple, Samsung, Google dan sebagainya. Masing-masing menawarkan kelebihan tersendiri untuk menjadikan produk smartphone mereka tersenarai di antara smartphone terbaik 2021.

Berikut merupakan 12 senarai smartphone terbaik 2021 yang telah diuji secara teliti dan praktikal mengikut peringkat teratas hingga ke bawah dan boleh anda jadikan panduan semasa memilih smartphone dengan mudah.

Isi Kandungan

SMARTPHONE TERBAIK 2021 PALING TERATAS

1. iPhone 12 Pro Max

Harga : RM5,299

Paparan

6.7-inch OLED (2778 x 1284)

CPU

A14 Bionic

RAM

6 GB

Penyimpanan (Storage / Expandable)

128 GB, 256 GB, 512 GB / No

Kamera belakang

12MP wide (ƒ/1.6), 12MP ultrawide (ƒ/2.4), 12MP telephoto (ƒ/2.2)

Kamera Hadapan

12MP (ƒ/2.2)

Bateri (Jam : Min)

10:53(5G)

Berat

8.03 ounces / 227.64 gram

+ Kamera yang terbaik

+ Paparan 6,7 inci yang mengasyikkan

+ Prestasi unggul

– Pengecas dijual secara berasingan

– Sedikit berat

Tidak perlu risau untuk mendapatkan smartphone terbaik 2021 kerana
IPhone 12 Pro Max
 adalah salah satu smartphone yang boleh anda miliki. Ia merupakan smartphone ‘rare’ yang praktikal lagi sempurna. Terutamanya bagi mereka yang lebih menggemari saiz skrin yang besar dengan paparan OLED bersaiz 6,7 inci, ianya pasti mengasyikkan. Selain itu, iPhone 12 Pro Max juga mempunyai prestasi A14 Bionic yang terkemuka dengan kemampuan 5G serta jangka hayat bateri yang lama dan panjang. Kerana ianya mampu bertahan hampir 11 jam, sekaligus menjadikan model iPhone 12 adalah antara yang paling lama bertahan.

Seperti iPhone 12 Pro biasa, iPhone 12 Pro Max juga mempunyai tiga kamera belakang tetapi ia memiliki kelebihan dengan sensor utama yang lebih besar yang memungkinkan lebih banyak cahaya serta zoom telefoto 2.5, berbanding Pro biasa. IPhone 12 Pro Max juga memberikan rakaman video berwarna-warni yang luar biasa di dalam Dolby Vision serta lengkap dengan penstabilan pergeseran sensor untuk rakaman yang mantap. Dengan harga RM5,299, iPhone 12 Pro Max tidaklah murah, tetapi secara keseluruhannya ia adalah telefon terbaik yang pernah diuji diantara smartphone-smartphone yang lain dan menjadi ‘ranking’ pertama di dalam senarai smartphone terbaik 2021.

2. Samsung Galaxy S21 Ultra

Harga : RM5,299

Saiz Skrin

6.8-inch OLED (3200×1400; 10-120Hz)

CPU

Snapdragon 888

RAM

12GB, 16GB

Penyimpanan (Storage / Expandable)

128GB, 256GB, 512GB / No

Kamera belakang

108MP wide (f/1.8), 12MP ultra wide (ƒ/2.2), 10MP telephoto (3x zoom, f/2.4), 10MP telephoto (10x zoom, f/4.9), laser AF sensor

Kamera Hadapan

40MP (ƒ/2.2)

Bateri (Jam : Min)

11:25

Berat

8.08 oz / 229.06 gram

+ Paparan AMOLED 6.8 inci yang dinamik

+ Kanta telefoto berganda

+ Mempunyai sokongan Samsung pen

– Tiada pengecas di dalam kotak

– Kekurangan slot kad microSD

Samsung Galaxy S21 Ultra adalah smartphone paparan skrin besar yang unggul dengan menawarkan paparan AMOLED 6,8 inci yang dinamik dengan berskala dari 10Hz hingga 120Hz untuk prestasi yang sangat lancar. Ciri yang paling mengujakan bagi Samsung Galaxy S21 Ultra ini adalah kamera telefoto dwi, yang mana ia mempunyai kuasa zoom optik 3x dan 10x serta kemampuan untuk Space Zoom hingga 100x dengan ciri Zoom Lock baru. Keseluruhan kualiti kamera juga ditingkatkan dengan potret yang lebih baik dan gambar yang lebih terang dengan mod Malam.

S21 Ultra juga unggul dalam merakam video dengan mod Director’s View yang membolehkan anda merakam menggunakan kamera depan dan belakang pada masa yang sama. Selain itu, prestasi yang pantas dari cip Snapdragon 888 dan jangka hayat bateri yang lebih lama dari bateri 5.000 mAh, S21 Ultra boleh bertahan hampir 11.5 jam. Galaxy S21 Ultra dijual dengan tidak termasuk pengecas di dalam kotak dan juga slot kad microSD, tetapi secara keseluruhannya ia adalah telefon Android terbaik yang boleh anda miliki.

3. iPhone 12 Pro

Harga : RM 4,899 – RM 5,399

Saiz Skrin

6.1-inch OLED (2532×1170)

CPU

A14 Bionic

RAM

6GB

Penyimpanan (Storage / Expandable)

128GB, 256GB, 512GB / No

Kamera belakang

12MP wide (ƒ/1.6), 12MP ultrawide (ƒ/2.4), 12MP telephoto (ƒ/2.0)

Kamera Hadapan

12MP (ƒ/2.2)

Bateri (Jam : Min)

9:06 (5G), 11:24 (LTE)

Berat

6.66 ounces / 188.80 gram

+ Kamera yang terbaik

+ A14 Bionic

+ Paparan Ceramic Shield yang lebih tahan

+ Pengisian MagSafe yang mudah digunakan

– Tiada pengecas di dalam kotak

IPhone 12 Pro adalah antara smartphone terbaik yang boleh dimiliki kerana Apple telah menjadikan reka bentuk barunya yang anggun dan mewah. Anda akan mendapat jalur 5G terbanyak di mana-mana
 telefon
 bersama pemprosesan A14 Bionic yang baru, secara tidak langsung iPhone 12 Pro dapat mengalahkan telefon Android yang sedia ada. Tetapi alasan sebenar untuk mengambil iPhone 12 Pro ini adalah kehebatan kameranya. Sensor utama kini dapat memberikan lebih banyak cahaya dan Night Mode berfungsi pada kamera ultrawide dan kamera TrueDepth di hadapan. Membolehkan anda mengambil gambar pada waktu malam kerana adanya gabungan lensa telefoto dan sensor LiDAR.

IPhone 12 Pro bukan sahaja mempunyai paparan OLED 6.1 inci yang cantik, tetapi ianya dilindungi oleh Ceramic Shield yang direka untuk memberikan 4x perlindungan sekira berlakunya penurunan. Selain itu, reka bentuk pada bahagian tepi telefon yang rata juga menampakkan kecantikannya. Dengan magnet yang terdapat di dalam iPhone 12 Pro, pengecas MagSafe dapat menjadikan pengecasan tanpa wayar yang mudah. Tetapi malangnya Apple tidak menyediakan pengecas di dalam kotak dan pengguna perlu membelinya secara berasingan. Walaupun jangka hayat bateri iPhone 12 Pro lebih baik daripada 5G, i
ni adalah telefon paling lengkap untuk dimiliki dengan kamera yang terbaik.

4.
Samsung Galaxy Note 20 Ultra

Harga : RM 5,199

Saiz Skrin

6.9-inch AMOLED (3088×1440)

CPU

Snapdragon 865 Plus

RAM

12GB

Penyimpanan (Storage / Expandable)

128GB, 256GB, 512GB / Yes

Kamera belakang

108MP wide (ƒ/1.8); 12MP telephoto with 5x optical zoom (ƒ/3.0); 12MP ultrawide (ƒ/2.2)

Kamera Hadapan

10MP (ƒ/2.2)

Bateri (Jam : Min)

10:15

Berat

7.33 ounces / 207.80 gram

+ Paparan 120Hz 6,9 inci yang dinamik

+ Persembahan S Pen yang lebih lancar

+ Kamera 50x zoom dan autofokus laser yang kuat

+ Hayat bateri yang sangat baik

– Mahal

Walaupun Samsung Galaxy Note 20 Ultra keluar dengan harga yang agak mahal tetapi tidak ada telefon layar besar lain yang dapat melakukan sebanyak Samsung Galaxy Note 20 Ultra ini. Ia mempunyai paparan OLED 6,9 inci yang cantik dengan kadar penyegaran 120Hz yang dinamik, persembahan S pen yang telah dinaiktaraf serta mulai dari isyarat udara baru hingga masa respons 9 ms yang lebih lancar. Selain itu, Note 20 Ultra juga memiliki kamera yang paling serba boleh, termasuk sensor utama 108MP, Zum Angkasa 50x yang luar biasa dan sensor autofokus laser khusus untuk mengurangkan kabur.

Note 20 Ultra juga boleh dijadikan PC desktop mini dan konsol permainan. Dengan mod DeX yang lebih baik, ianya dapat memancarkan foto, aplikasi, dan lain-lain ke TV yang berdekatan. Bukan itu sahaja, dengan Xbox Game Pass, ia dapat mengalirkan lebih dari 100 Xbox Title ke ‘cloud storage’. Note 20 Ultra berfungsi dengan baik kepada PC, kerana pautan ke Windows membolehkannya menjalankan aplikasi Android di komputer riba serta mendapat notifikasi, membuat panggilan dan banyak lagi.

5. iPhone 12

Harga : RM 3,899

Saiz Skrin

6.1-inch OLED (2532×1170)

CPU

A14 Bionic

RAM

4GB

Penyimpanan (Storage / Expandable)

64GB, 128GB, 256GB / No

Kamera belakang

12MP wide (ƒ/1.6), 12MP ultrawide (ƒ/2.4)

Kamera Hadapan

12MP (ƒ/2.2)

Bateri (Jam : Min)

8:25 (5G), 10:23 (LTE)

Berat

5.78 ounces / 163.86 gram

+ Reka bentuk baru yang menarik dengan MagSafe

+ Liputan 5G yang komprehensif

+ Prestasi luar biasa

– Simpanan asas hanya 64GB

– Zum digital masih boleh digunakan

Dengan disebabkan iPhone 12, terwujudlah iPhone 12 Pro yang terbaik pada masa kini. Oleh itu, iPhone 12 juga tidak kurang hebatnya kerana ia telah mengambil banyak perkara untuk menjadikan iPhone 12 Pro lebih hebat. Memiliki cip A14 Bionic 5, nanometer 5, nanometer yang cepat, kamera utama dengan 7 elemen yang sama dan sambungan 5G. Ia meletakkannya iPhone 12 dalam pakej yang lebih berpatutan. Tidak semua orang mungkin memerlukan kelebihan yang ada pada iPhone 12 Pro, tetapi iPhone 12 biasa adalah iPhone baru yang sudah cukup terbaik untuk kebanyakan pengguna.

IPhone 12 mempunyai paparan OLED baru yang jauh melebihi panel LCD beresolusi rendah yang kabur di iPhone 11 dan reka bentuk baru iPhone 12 menampilkan bentuk tepi rata yang elegan dan bezel yang lebih sempit. Selain itu, antara inisiatif MagSafe Apple adalah membuka potensi baru pada aksesorinya iaitu mewujudkan pengecasan tanpa wayar. Ianya lebih pantas dan lebih mudah daripada iPhone pada masa lalu.

Apa yang diharapkan agar Apple dapat menyediakan pengecasan tanpa wayar bersama-sama telefon di dalam kotak serta meningkatkan penyimpanan asas kepada 128GB.

6. Samsung Galaxy S21

Harga : RM 4,299

Saiz Skrin

6.2-inch OLED (2400×1080; 48-120Hz)

CPU

Snapdragon 888

RAM

8GB

Penyimpanan (Storage / Expandable)

128GB, 256GB / No

Kamera belakang

12MP (ƒ/1.8) wide; 12MP (ƒ/2.2) ultrawide; 64MP (ƒ/2.0) telephoto with 3x optical zoom

Kamera Hadapan

10MP (ƒ/2.2)

Bateri (Jam : Min)

9:54

Berat

6.07 oz / 172.08 gram

+ Paparan 120Hz dinamik yang sangat baik

+ Prestasi hebat

+ Reka bentuk yang cantik

– Tiada pengecas atau slot kad microSD

– Plastik pada bahagian belakang

Pengguna yang ingin mencari smartphone terbaik dengan harga yang berpatutan pada 2021, Samsung Galaxy S21 adalah salah satu pilihan telefon terbaik. S21 memberikan kesan yang hebat dengan reka bentuk kamera yang cantik serta menggabungkan kamera ke bahagian belakang peranti. Selain itu, kamera S12 juga memberikan potret yang lebih baik dengan ciri Zoom Lock baru yang membolehkan anda memperolehi hasil yang hebat sehingga zoom 30x.

Untuk Samsung Galaxy 21 ini ada beberapa kekurangan seperti, anda tidak akan menjumpai pengecas di dalam kotak atau slot kad microSD dan pada bahagian belakang telefon pula adalah plastik sahaja dan bukannya kaca. Tetapi Samsung  Galazy 21 telah menebus kekurangan tersebut dengan prestasi yang kuat dari segi cip Snapdragon 888, sensor cap jari yang lebih besar untuk membuka kunci dan ciri-ciri yang menyeronokkan seperti Single Take 2.0 untuk merakam foto dan video sekaligus.

7. Google Pixel 4a

Harga : RM 1,470

Saiz Skrin

5.81-inch OLED (2340×1080)

CPU

Snapdragon 730G

RAM

6GB

Penyimpanan (Storage / Expandable)

128GB / No

Kamera belakang

12.2MP (ƒ/1.7)

Kamera Hadapan

8MP (ƒ/2.0)

Bateri (Jam : Min)

8:55

Berat

5.04 ounces / 142.88 gram

+ Kamera yang terbaik

+ Paparan OLED yang terang

+ Storan 128GB

+ Harga yang rendah

– Hayat bateri

Apa yang menjadikan Google Pixel 4a begitu istimewa ialah ia menawarkan hampir semua yang anda mahukan di dalam telefon pintar dengan harga hanya RM 1,470.

Google Pixel 4a menawarkan skrin OLED 5,8 inci yang cantik, kuasa yang padu dari chipset Snapdragon 730G, ciri perisian pintar seperti Call Screen dan aplikasi ‘handy Recorder live transcription ‘ Google yang berguna dan juga keajaiban kamera 12 megapiksel yang dapat memberi kelebihan pada gambar seperti Night Sight dan Super Res Zoom.

Satu-satunya kekurangan yang menjadikan Pixel 4a ketinggalan daripada pesaing lain adalah jangka hayat baterinya. Walaupun dengan pek kuasa yang jauh lebih besar daripada iPhone SE, ia masih tidak dapat bertahan lama. Tetapi secara praktikalnya, Google Pixel 4a  adalah telefon bimbit yang sangat baik dan mesti dipertimbangkan oleh semua orang yang ingin mencari telefon yang murah dengan fotografi terbaik serta berbaloi.

8. Samsung Galaxy S20 FE

Harga : RM 2,999

Saiz Skrin

6.5-inch OLED (2400×1080)

CPU

Snapdragon 865

RAM

6GB

Penyimpanan (Storage / Expandable)

128GB / Yes

Kamera belakang

Triple-lens: 12MP main (ƒ/1.8), 12MP ultrawide (ƒ/2.2), 8MP telephoto with 3x zoom (ƒ/2.4)

Kamera Hadapan

32MP (ƒ/2.2)

Bateri (Jam : Min)

9:03

Berat

6.7 ounces / 189.94 gram

+ Paparan 120Hz yang besar

+ Harga berpatutan

+ Persembahan yang mantap

– Hayat bateri lebih pendek daripada jangkaan

– Pengecas pantas dikenakan bayaran tambahan

Anda tidak perlu lagi membayar lebih untuk mendapatkan smartphone terbaik dari Galaxy S20 Samsung. Samsung Galaxy S20 FE mengekalkan ciri terbaik Samsung dengan hanya kompromi kecil dan menjadikan ini salah satu telefon terbaik dan berbaloi dengan wang anda.

Galaxy S20 FE memberikan paparan besar 6,5 inci dengan kadar penyegaran 120Hz yang lancar, sambungan 5G dan pemproses Snapdragon 865 yang pantas. Menariknya, ia mempunyai ‘triple’ sistem kamera pada telefon ini, yang merangkumi zoom optik 3x dan zoom ruang 30x yang mengagumkan. Ini adalah pilihan smartphone anda iaitu model Galaxy S20 sekiranya anda mahukan ciri-ciri mewah tetapi bukan harga yang tinggi.

9. iPhone 11

Harga : RM 3,599

Saiz Skrin

6.1-inch LCD (1792×828)

CPU

A13 Bionic

RAM

4GB

Penyimpanan (Storage / Expandable)

64GB, 128GB, 256GB / No

Kamera belakang

12MP wide (ƒ/1.8); 12MP ultrawide (ƒ/2.4) / 12MP

Kamera Hadapan

12MP (ƒ/2.2)

Bateri (Jam : Min)

11:20

Berat

6.84 ounces / 193.91 gram

+ Foto hebat, terutamanya dengan Mode Malam

+ CPU Aion Bionic pantas

+ Hayat bateri yang panjang

– Pengecas pantas tidak termasuk

– Storan bermula hanya 64GB

Dengan harga RM 3,599 yang sangat berpatutan ini, iPhone 11 menawarkan foto cahaya rendah yang sangat baik melalui Mode Malamnya, dan terdapat lensa ultra lebar baru yang membolehkan memuat lebih banyak subjek atau pemandangan dengan bidang pandangan 120 darjah. Selfie juga mendapat peningkatan yang serius, dengan kamera 12 MP yang secara automatik beralih ke pandangan yang lebih luas apabila anda menghidupkan telefon ke mod landskap.

LCD 6.1 inci pada iPhone 11 tidak sehebat OLED seperti mana iPhone 12 yang lebih baru, tetapi iPhone 11 juga tetap berwarna dan terang. Pemproses A13 Bionic yang hebat, jangka hayat bateri yang panjang dan enam warna pilihan yang ditawarkan oleh iPhone 11 dapat mengukuhkannya sebagai pemenang.

10. Moto G Power (2021)

Harga : RM973

Saiz Skrin

6.6-inch LCD (1600×720)

CPU

Snapdragon 662

RAM

3GB, 4GB

Penyimpanan (Storage / Expandable)

32GB, 64GB / No

Kamera belakang

48MP main (ƒ/1.7); 2MP macro (ƒ/2.4); 2MP depth (ƒ/2.4)

Kamera Hadapan

8MP (ƒ/2.0)

Bateri (Jam : Min)

14:04

Berat

7.3 oz / 206.95 gram

+ Hayat bateri sepanjang hari

+ Harga yang rendah

– Hanya satu kemas kini perisian Android

Apabila anda mahukan telefon yang tahan lama, boleh dapatkan salah satu model Moto G Power Motorola ini. Hayat bateri yang panjang dengan 5.000 mAh menjadikan ia mampu bertahan selama 14 jam. Ianya meletakkan Moto G Power (2021) senarai paling teratas untuk jangka hayat bateri telefon terbaik.

Terdapat juga kelebihan yang diberikan oleh Moto G selain daripada bateri yang tahan lama iaitu kamera, yang mana sesuai bagi mencari telefon bajet dengan lensa makro. Selain itu juga, Motorola menawarkan versi yang lebih murah jika anda mahukan RAM dan storan yang lebih sedikit: model 3GB / 32GB berharga RM 778, sementara model 4GB / 64GB mempunyai tanda harga RM 973 yang biasa.

11. OnePlus 8 Pro

Harga : RM 3,291

Saiz Skrin

6.78-inch OLED (3168×1440)

CPU

Snapdragon 865

RAM

8GB, 12GB

Penyimpanan (Storage / Expandable)

128GB, 256GB / No

Kamera belakang

48MP wide (ƒ/1.78); 48MP ultrawide (ƒ/2.2); 8MP 3X telephoto (ƒ/2.4); 5MP color filter

Kamera Hadapan

16MP (ƒ/2.5)

Bateri (Jam : Min)

11:05

Berat

7 ounces / 198.44 gram

+ Paparan 120Hz yang terang dan indah

+ Hayat bateri yang panjang

+ Persembahan yang baik

– Paparan melengkung menyebabkan sentuhan tidak sengaja

– Tiada mmWave 5G

OnePlus 8 Pro adalah salah satu telefon terbaik yang memuatkan begitu banyak ciri ke dalam telefon dengan harga lebih murah. Ianya juga menandingi mana-mana telefon terkemuka dan paparan yang cantik dengan kadar penyegaran 120Hz yang pantas dan lancar.

Selain itu, OnePlus 8 Pro memiliki jangka hayat bateri yang tahan lama serta ia juga menjadi telefon OnePlus pertama yang menyokong pengecasan tanpa wayar, lebih baik lagi, ia adalah pengecasan tanpa wayar terpantas yang pernah kita lihat.

Telefon lain mempunyai kamera yang lebih berkemampuan, tetapi empat lensa belakang OnePlus 8 Pro menunjukkan prestasi yang juga memuaskan, boleh menghasilkan gambar yang sepadan dengan apa yang ditawarkan oleh kamera lain. Sekiranya anda mahukan peranti Android yang hebat, OnePlus 8 Pro adalah bukti bahawa anda tidak perlu mengeluarkan duit yang banyak untuk mendapatkan salah satu telefon terbaik.

12. iPhone SE

Harga : RM 1,999 – RM 2, 699

Saiz Skrin

4.7-inch LCD (1334×750)

CPU

A13 Bionic

RAM

3GB

Penyimpanan (Storage / Expandable)

64GB, 128GB, 256GB / No

Kamera belakang

12MP wide (ƒ/1.8) |
Front camera:
7MP (ƒ/2.2)

Kamera Hadapan

7MP (ƒ/2.2)

Bateri (Jam : Min)

9:18

Berat

5.22 ounces / 147.98 gram

+ Harga berpatutan

+ Persembahan A13 Bionic yang pantas

+ Kamera yang sangat bagus

– Bezel besar

– Tiada mod Malam

Anda tidak perlu mengeluarkan banyak wang untuk mendapatkan smartphone Apple. IPhone SE membawa hampir semua perkara yang anda suka berkaitan peranti Apple tetapi pada harga yang lebih rendah.

Peminat telefon bimbit akan menyukai saiz kecil seperti iPhone SE yang dikuasakan oleh pemproses A13 Bionic. Selain itu, ia juga masih mampu mengungguli Android yang jauh lebih mahal. Lensa belakang yang tunggal pada iPhone SE juga memberikan foto yang hebat.

CARA MEMILIH SMARTPHONE YANG TERBAIK

Panduan untuk anda mencari smartphone terbaik dengan melihat beberapa ciri-ciri seperti :

Android atau iPhone?

Telefon Android memberikanlebih banyak pilihan dari segi harga, saiz dan reka bentuk inovatif. Walau bagaimanapun, iPhone juga menawarkan kemas kini perisian yang lebih cepat, permainan dan aplikasi yang lebih baik serta keselamatan dan privasi yang bagus.

Saiz skrin

Sekiranya anda mencari telefon paparan besar, 6 inci ke atas adalah yang saiz yang baik untuk dipilih. Telefon terbesar ialah 6.5 hingga 6.8 inci. Sekiranya anda menginginkan sesuatu yang boleh digunakan dengan mudah hanya dengan hanya satu tangan, gunakan salah satu telefon kecil terbaik dengan skrin di bawah 6 inci.

Kamera

Jangan perhatikan jumlah megapiksel tetapi lihat kamera dengan kualiti foto dan ciri khas seperti Night Mode untuk mendapatkan kualiti yang lebih baik dalam cahaya rendah.

Hayat bateri

Secara amnya, telefon dengan bateri yang lebih besar (diukur dalam mAh) menawarkan jangka hayat bateri yang paling lama, tetapi itu tidak selalu berlaku.

Terdapat banyak lagi smartphone lain yang wujud dalam pasaran digital dengan kelebihan tersendiri. Walau bagaimanapun, sebagai pembeli jadilah pembeli yang bijak untuk memilih smartphone yang diingini dan dengan pilihan senarai di atas ianya dapat memudahkan lagi anda membuat pilihan mencari smartphone terbaik 2021.

Pages:

1

2


SMPK LOGIN SISTEM MAKLUMAT PRASEKOLAH KEBANGSAAN

SMPK LOGIN SISTEM MAKLUMAT PRASEKOLAH KEBANGSAAN
 merupakan satu sistem yang berfungsi untuk mengumpul data istitusi prasekola dan para pelajar. Sistem ini sangat penting sebagai pemantau dan penilai kepada pendidikan pra-sekolah secara telus dah tepat. Semua guru yang terlibat secara langsung dengan pra-sekolah seharusnya sudah mahir dengan aplikasi ini.

Isi Kandungan

Apa itu
SMPK LOGIN SISTEM MAKLUMAT PRASEKOLAH KEBANGSAAN?

Portal SMPK – Sistem Maklumat Prasekolah Kebangsaan

Objektif Khas SMPK

Membangunkan sistem maklumat yang bersepadu di peringkat kebangsaan.

Memastikan capaian data di semua peringkat secara berpusat dengan cepat dan tepat.

Memantapkan pengurusan dan penyelarasan maklumat pada semua peringkat pelaksana.

Matlamat Utama SMPK Dibina

Antara matlamat utama yang ingin dicapai melalui SMPK ialah:

Pengumpulan maklumat murid-murid prasekolah 2009.

Pengumpulan maklumat murid-murid prasekolah 2010.

Permohonan pemilihan dan penempatan murid-murid Prasekolah 2011 dan tahun-tahun berikutnya.

Pengurusan guru, PPM, dan Kelas Prasekolah 2011 dan tahun-tahun berikutnya.

Penjanaan data prasekolah 2009 dan tahun-tahun berikutnya.

Tujuan Dan Sebab SMPK Dibangunkan

Tiada sistem maklumat yang bersepadu dan tepat.

Menggantikan kaedah kutipan data secara manual.

Kepelbagaian format kutipan data dan maklumat.

Mengelakkan ketidakseragaman format kutipan data dan maklumat.

Sila  “
LOGIN SMPK
” di sini

Di sini
admin
 nak kongsikan link tersebut. Sila klik link dibawah yang telah kami sediakan.

Link :
 https://smpk.moe.gov.my/

Nota : Sila rujuk Manual Pengguna sekiranya anda memerlukan rujukan ataupun terus membaca maklumat yang kami kongsikan dibawah ini.

Cara Login SMPK 2021 Online

Anda perlu layari Portal Rasmi SMPK secara online menerusi pautan seperti berikut, KLIK
https://smpk.moe.gov.my/

Masukkan ID Pengguna dan Kata Laluan yang didaftarkan. Kemudian klik pada butang ‘Masuk’.

Pilih menu dan kemaskini maklumat anda.

Cara Pengisian Permohonan Manual Login

Buka laman web seperti biasa

Masukkan ID pengguna dan kata Laluan

Klik anak panah ke kanan untuk teruskan

Apabila sudah boleh masuk, Klik menu Permohonan ePrasekolah

kemudian, Klik Tambah Permohonan Manual

Nota : Paparan laman eprasekolah peringkat sekolah akan dipaparkan selepas pengguna klik Tambah Permohonan Manual

Kemudian, Klik Permohonan atau Borang Permohonan Prasekolah untuk mengisi permohonan manual

Sila masukkan No. Mykid dan klik butang seterusnya

Sila lengkapkan semua maklumat murid berdasarkan borang permohonan yang telah dihantar oleh ibubapa/penjaga

Setelah selesai, klik butang Langkah 2

Sila lengkapkan dan kemaskini semua maklumat alamat semasa pemohon berdasarkan borang permohonan yang telah dihantar oleh ibu bapa/penjaga

Setelah semuanya selesai dikuemaskini, klik butang Langkah 3

Sila lengkapkan semua maklumat berkenaan dengan ibu dan bapa

klik pada kotak “Tandakan Sekiranya Tinggal Dengan Penjaga” dan lengkapkan semua maklumat yang diperlukan (sekiranya berkaitan).
Nota : Bagi kes anak tidak sah taraf (maklumat bapa tiada), isi maklumat bapa dengan perkataan Tidak Berkenaan dan pendapatan bapa adalah 0

Klik butang Langkah 4.

Klik butang Tambah Maklumat untuk memasukkan maklumat tanggungan dan Klik butang Simpan sekiranya semuanya telah dikemaskini.

Sila ulangi langkah 16 hingga 18 jika tanggungan lebih dari seorang (sila rujuk borang permohonan yang dihantar oleh ibu bapa/penjaga).

Klik butang Langkah 5 setalah memasukkan maklumat semua tanggungan. Sila klik ikon pensil jika ingin kemaskini lagi.

Lengkapkan maklumat Sekolah Dipohon berdasarkan borang permohonan yang diterima oleh pihak sekolah/institusi.

Klik butang Langkah 6 dan klik kotak pengesahan.

Akhir sekali, klik butang Hantar Permohonan dan siap.

Nota : Nama kanak-kanak yang memohon mesti dimasukkan dalam maklumat tanggungan ibu bapa/penjaga. Tanggungan adalah tidak melibatkan suami atau isteri

Pesanan Kepada Para Pengguna SMPK

Sila Semak balik semua maklumat yang telah dikemaskini sebaik sahaja selesai membuat permohonan. Anda digalakkan untuk mencetak semua sekiranya ingin membuat semakan. Ini adalah penting bagi pengguna yang telah selesai untuk mengelakkan sebarang implikasi yang tidak diingini berlaku.

Nota : Permohonan manual yang telah diisi akan dipaparkan bersama-sama dengan permohonan secara dalam talian.

Cara Membuat Permohonan Rayuan

Bagi permohonan secara dalam talian, permohonan rayuan boleh dibuat sendiri oleh ibu bapa/penjaga itu sendiri melalui laman E-Prasekolah. Para ibubapa mestilah memasikan semua ID penggunga dan kata laluan sebelum membuat permohonan rayuan ini.

Ia menggunakan id dan katalaluan yang sama semasa permohonan dibuat) atau melalui sekolah/institusi yang dipohon semasa permohonan awal atau melalui PPD/PPW/JPN. Berikut kami kongsikan tentang cara untuk membuat permohonan rayuan, sila ikuti langkah-langkah yang berikut :

lik Mohon Rayuan pada kolum status rayuan (sekiranya ibu bapa/penjaga hadir dan ingin membuat rayuan)

Lengkapkan maklumat yang berkaitan dan klik butang Hantar Rayuan

Nota : PPD/PPW/JPN perlu memproses semua permohonan rayuan yang diterima dan perlu membuat keputusan berdasarkan kekosongan yang ada. Dan keputusan permohonan rayuan oleh PPD/PPW/JPN adalah muktamad.

Program Transformasi Kerajaan – Pembangunan Pra-Sekolah

Anda boleh merujuk video yang kami kongsikan ini berkenaan dengan Program Transformasi Kerajaan di sleuluh negara.

Peringkat Pengguna Dan Agensi Pelaksana SMPK

Berikut merupakan peringkat
pengguna dan agensi pelaksana
 di dalam sistem ini:

Peringkat Pengguna

Kementerian Pelajaran Malaysia (KPM)

Jabaran Pelajaran Negeri (
JPN
)

Pejabat Pelajaran Daerah (PPD)

Institusi (Sekolah KPM/ Tadika KEMAS/ Tadika JPNIN/ Tadika Swasta)

Peringkat Pelaksana

Prasekolah sekolah-sekolah KPM

Tadika KEMAS

Tadika Jabatan Perpaduan Negara dan Integrasi Nasional (JPNIN)

Tadika Swasta

Maklumat Terkini SMPK

Sekiranya anda sedang mengakses portal ini, anda akan dipaparkan dengan maklumat terkini dari SMPK seperti berikut :

PENUTUPAN SEMENTARA SISTEM SKPK 2.0 SECARA DALAM TALIAN

Permohonan Kemasukan Ke Prasekolah Kementerian Pendidikan Malaysia (KPM) Tahun 2021

Pengukuhan Kata Laluan Pengguna SMPK

Selain itu, terdapat banyak maklumat terkini yang dikemaskini di dalam portal tersebut. Dan maklumat ini akan sentiasa dikemaskini dari masa ke semasa.

Nota : Maklumat ini telah dikemaskini pada 28 Ogos 2020. Sila ambil maklum akan pemberitahuan ini.

Pengurusan Sistem Maklumat Prasekolah Kebangsaan

Berikut merupakan pengurusan SMPK yang terlibat dalam Sistem Maklumat Prasekolah Kebangsaan:

Pengurusan
 Yang
Terlibat

Tugas dan Tanggungjawab

 Guru Besar

 Memantau pelaksanaan dan menyemak maklumat

 Guru Prasekolah

 Mengisi dan mengemaskini data apabila berlaku proses pergerakan guru, ppm dan murid

 Pembantu Pengurusan Murid

 Membantu guru prasekolah mengisi dan mengemaskini data di dalam aplikasi Sistem Maklumat PraSekolah Kebangsaan

 Guru ICT/Guru Data

 Membantu di dalam penyediaan penggunaan ICT dan internet

Bagaimana kita boleh dapat manual berkenaan dengan SMPK ini?

Anda perlu Layari laman web
https://smpk.moe.gov.my/.

Kemudian, sila lihat pilihan dibawah ruangan ID Pengguna serta Katalaluan.

Kemudian, Sila Klik ‘Sila Pilih Fail..’

Sila Pilih fail yang dikehendaki.

Baca dengan teliti dan semoga membantu semua.

Apakah yang terkandung didalam Manual Pengguna SMPK?

Untuk manual, anda boleh pilih fail dan klik pada butang “Download” seperti berikut.

1. Manual ePrasekolah (PPD & JPN)

2. Manual ePrasekolah (Sekolah)

3. Manual SMPK (PPD & JPN)

4. Manual SMPK (Sekolah)

5. Manual Menu Bantuan PraSekolah (Sekolah)

6. Manual Kemaskini Maklumat Murid Berkeperluan Khas

Bantuan Helpdesk

Jabatan Pendidikan Negeri (
JPN
) (Unit Pendidikan Awal Kanak-kanak dan Prasekolah)

Pejabat Pendidikan Daerah / Pejabat Pendidikan Wilayah (Pegawai Prasekolah)

Aduan Mengenai Sistem ePrasekolah

Sekiranya ada sebarang aduan berhubung masalah Sistem ePrasekolah, anda boleh hubungi di alamat emel berikut :

Helpdesk ePrasekolah :
[email protected]

Alamat Emel bagi Jabatan Pendidikan Negeri

Disini kami kongsikan maklumat bekenaan dengan Unit Pendidikan Awal Kanak-Kanak dan Prasekolah.

NEGERI

ALAMAT EMEL

 JPN Johor

[email protected]

 JPN Kedah

[email protected]

 JPN Kelantan

[email protected]

 JPN Melaka

[email protected]

 JPN Negeri Sembilan

[email protected]

 JPN Pahang

[email protected]

 JPN Perak

[email protected]

 JPN Perlis eprasekolah.

[email protected]

 JPN Pulau Pinang

[email protected]

 JPN Sabah

[email protected]

 JPN Sarawak

[email protected]

 JPN Selangor

[email protected]

 JPN Terengganu

[email protected]

 JPWP Kuala

 Lumpur
[email protected]

 JPWP Labuan

[email protected]

 JPWP Putrajaya

[email protected]

Mengapa Pendidikan Awal Kanak-Kanak Sangat Penting?

Seperti yang kita tahu, kanak-kanak ibarat kain putih yang perlu dicorakkan oleh ibu bapa supaya menjadi pelapis generasi negara. Sistem pendidikan awal kanak-kanak amat penting dalam menentukan hala tuju kehidupan mereka pada masa akan datang. Namun, ramai yang tidak tahu cara untuk mencorakkan kanak-kanak mengikut acuan yang betul.

Di Malaysia, pendidikan awal kanak-kanak menggunakan istilah prasekolah, taska, tadika atau tabika yang melibatkan kanak-kanak berumur di bawah enam tahun. Kanak-kanak di peringkat usia ini akan diajar oleh tenaga pengajar yang mahir dalam suasana pembelajaran yang sesuai dengan usia mereka.

Anda boleh merujuk artikel berkenaan seperti aktiviti
Latihan Pra Menulis untuk Kanak-kanak
 untuk anak-anak kita dirumah. Pembinaan bangsa dan tamadun juga bermula dengan pendidikan. Oleh itu, pendidikan sejak kecil haruslah ditekankan.


Soal Jawab Ustaz Fauwaz Fadzil Di Bulan Ramadan

Ustaz Ahmad Fauwaz Fadzil Noor merupakan Konsultan Syariah Telaga Biru Sdn. Bhd. Beliau dilahirkan pada tahun Februari di Alor Setar, Kedah. Ustaz Fauwaz Fadzil memiliki Ijazah Sarjana Muda Syariah Islamiyyah Di Universiti Al-Azhar, Mesir dan juga Ijazah Ilmiah Untuk Menyampaikan Kitab Kitab Fiqh.

Beliau sering kali menjawab soalan – soalan yang ditujukan oleh para netizen di laman Facebooknya. Dibawah merupakan beberapa soalan yang dituju kepadanya yang dipetik dari laman sesawang
Utusan Malaysia

Isi Kandungan

Soalan

Sah atau tidak solat tarawih sekiranya tidak membuat solat witir? Dan bolehkah baca surah yang sama dalam solat tarawih?

Bolehkah kita berdoa ikut kehendak kita dalam solat tarawih? Atau kena ikut doa yang khusus?

(Fiza Ali, Gombak)

Jika tidak menunaikan solat fardu apakah sia-sia jika solat tarawih?

Betulkah orang bermusafir tidak perlu berpuasa? Dan kalau betul berapa jaraknya dan dalam keadaan yang bagaimana?

(Azman Zani, Jb)

Jawapan Ustaz Fauwaz Fadzil

Sah
 solat tarawih tanpa melakukan solat witir cuma kurang cantiklah kerana solat tarawih adalah witir. Boleh membaca surah yang sama yang dibaca di dalam tarawih dibawa kepada witir.

Boleh sahaja
berdoa dengan apa-apa yang kita ingin
 dan hajatkan selagi mana doa kita itu bukan membawa kepada maksiat.

Seseorang yang
tidak melakukan solat wajib
 tapi dia menunaikan solat sunat sebenarnya dia ditipu oleh syaitan. Walaupun pahalanya dapat cuma tidak sama dengan pahala wajib yang mungkin ditolak pahala solat sunat apabila ditimbang kedua-dua pahala tersebut.

Orang bermusafir
tak wajib berpuasa
 namun boleh berpuasa. Jarak marhalah untuk mengharuskan berbuka puasa adalah dua marhalah.

Artikel lain:
Tips Cara Lebih Produktif di Tempat Kerja


Kertas Soalan Peperiksaan Akhir Tahun Pendidikan Seni Tahun 5

Kertas Soalan Peperiksaan Akhir Tahun Pendidikan Seni Tahun 5
 adalah antara bahan-bahan terbaik yang kami ada. Bahan yang terdapat di sini memenuhi keperluan Pentaksiran Berasaskan Sekolah yang dilaksanakan secara menyeluruh mengikut prinsip bahawa semua mata pelajaran yang terkandung dalam KSSM memainkan peranan yang penting bagi memenuhi keperluan jasmani, rohani, emosi dan intelek untuk membantu perkembangan potensi individu.

Berdasarkan prinsip ini, pendidikan merupakan satu usaha berterusan seperti yang telah dinyatakan dalam Falsafah Pendidikan Malaysia. Proses pendidikan merupakan suatu proses yang berlaku secara berterusan sejak kita dilahirkan sehingga kita mati. Prinsip inilah yang telah diterapkan dalam KBSM dan KSSM, yang menggalakkan manusia menuntut ilmu sama ada secara formal ataupun tidak.

Peperiksaan mampu mempertingkatkan motivasi diri seseorang menjadi lebih cemerlang dan merupakan salah satu jalan yang cerah untuk kecemerlangan ilmu dan kehidupan di masa hadapan di samping menilai kemampuan pelajar untuk meneruskan pembelajaran ke peringkat yang lebih tinggi.

Justeru itu perancangan yang rapi telah dilakukan agar segala bahan yang dimuatkan di sini Peperiksaan secara umumnya dapat ditakrifkan sebagai satu cara untuk mengukur keupayaan dan kemampuan seseorang terhadap sesuatu yang dipelajari atau kemahiran yg diikuti. Ianya telah dijadikan alat menyukat sejauh manakah keberkesanan pengajaran dan pembelajaran. Ia adalah satu proses untuk memperolehi maklumat kuantitatif. Peperiksaan juga merupakan proses bagi guru untuk menentukan perubahan tingkah laku dan membuat pertimbangan menilai. Proses menilai dapat memberi maklumat tentang pencapaian objektif pelajaran, kaedah mengajar seorang guru dan keberkesanan sesebuah kurikulum.

Untuk mendapatkan
Kertas Soalan Peperiksaan Akhir Tahun Pendidikan Seni Tahun 5
 anda boleh memuat turun seperti dibawah:

Isi Kandungan

Dapatkan “Kertas Soalan Peperiksaan Akhir Tahun Pendidikan Seni Tahun 5” di sini

Di sini
admin
 nak kongsikan bahan tersebut. Sila
download
 menggunakan
link
 yang telah disediakan.

Format dokumen ini adalah dalam ‘PDF’

SUBJEK

SOALAN

Pendidikan Seni Tahun 5

Set Soalan 1

Set Soalan 2

Set Soalan 3

Petua-petua dan ciri-ciri yang ada pada pelajar cemerlang, dari Dr Fadzilah Kamsah.

Pelajar cemerlang akan:

Menggunakan kedua-dua belah otak kanan & kiri. Ini dapat dilakukan dengan membuat aktiviti merangsang kedua-dua belah otak tersebut.

Merangsang kesemua deria dalam pembelajaran. Kajian menunjukkan bahawa:

kita ingat 10% apa yang dibaca

kita ingat 20% apa yang didengar

kita ingat 50% apa yang didengar & dilihat

kita ingat 70% apa yang dicakapkan

kita ingat 90% setelah dipraktikkan

Belajar secara aktif dengan pen/pensil ditangan.

Belajar 3 jam sehari atau 20 jam seminggu (tidak termasuk kerja rumah).

Belajar dalam persekitaran kondusif.

pastikan cahaya adalah terang

kurangkan gangguan bunyi

tampal poster yang mengandungi slogan yang menaikkan semangat belajar

tampal gambar-gambar yang menenangkan fikiran

kerusi dan meja menghadap kiblat

jangan lupa untuk senyum

Tidak ponteng kelas. Kalau tertinggal kelas, salin nota dari rakan.

Mengulang kaji menggunakan kaedah ‘output learning’ iaitu belajar untuk melatih otak menggunakan maklumat yang terkumpul. Ini dapat dilakukan dengan membaca buku/nota, ingat kembali, lakar/tulis, sebut apa yang difahami, dan jawab soalan.

Tahu teknik merangsang memori:

memasukkan maklumat dalam memori (registration)

menyimpan maklumat dalam sel memori (retention)

mengingat kembali (recall)

menggunakan maklumat untuk menjawab soalan atau kegunaan lain (application)

Sentiasa awal dan mendahului:

persediaan awal akan memberikan permulaan yang baik dan memberi tanggapan yang positif pada guru.

pelajar yang mendapat A pada ujian lazimnya akan dapat mengekalkan kejayaannya.

belajar awal ketika tiada tekanan adalah tidak membosankan.

untuk sentiasa awal dan mendahului, bacalah dahulu sekali atau 2 kali sebelum guru mengajar.

Berbuat baik dengan guru. Setiasa hormati dan sayangi guru.

Mempunyai teknik membaca yang betul:

duduk dengan tegak & bernafas dengan betul

memberikan tumpuan sepanuhnya

menggunakan jari telunjuk untuk membaca

menyesuaikan kelajuan membaca dengan kesukaran bahan bacaan

Sentiasa mengawasi pencuri waktu belajar iaitu angan-angan kosong, bertangguh & malas.

Membaca doa penerang hati setiap kali selepas sembahyang, sebelum mengulangkaji, dan sebelum menghadapi peperiksaan.

Tidak membuang masa dengan belajar ketika letih.

Mengadakan rehat sebentar setiap 20 minit mengulangkaji.

Belajar mengikut waktu yang sesuai dengan diri (study according to your biological clock). Bagaimanapun, perlu tahu waktu-waktu yang sesuai untuk belajar iaitu sebelum tidur, selepas bangun tidur, selepas mandi air panas, selepas baca al-quran/zikir selepas riadah dan selepas berdoa.

Mengulang kaji secepat mungkin. Ulang kaji ringkas selepas belajar (kita akan lupa 80% selepas belajar).

Mengulang kaji secara bersendirian atau berkumpulan.

Tahu mengulang kaji adalah aktiviti pembelajaran terpenting sebelum peperiksaan.

Mengulang kaji pelajaran berulang-ulang kali.

Mengulang kaji apabila mulai terlupa.

Tahu petua mengulang kaji:

cari tempat yang tenang dan serasi dengan jiwa kita

siapkan semua ‘bekalan’ dengan sempurna

duduk tegak dikerusi yang selesa

baca doa penerang hati

baca buku atau nota mengikut teknik membaca yang betul

fikir dan ingat kembali isi utama

catat/lakar

semak semula ketepatan maklumat

ulang sebut atau ceritakan pada orang lain

buat rumusan

jawab soalan

tampal maklumat yang rumit di dinding

baca doa tanda kesyukuran selepas belajar

Tahu memberi ganjaran kepada diri sendiri selepas beajar seperti membaca surat khabar, melawat rakan dan sebagainya.

Tahu petua-petua agar tidak lupa:

jangan makan kepala ikan

jangan makan organ dalaman

jangan minum semasa makan

jangan minum atau makan makanan yang tercemar oleh semut

jangan melihat kemaluan

banyakkan makan makanan yang mengandungi soya seperti tempe, tauhu dan lain-lain

banyakkan makan kismis, kurma dan madu

banyakkan makan kekacang

pakai minyak wangi ketika belajar atau menghadapi peperiksaan

jangan makan sehingga terlalu kenyang

jangan kencing berdiri

Tahu kemahiran mengingat:

tampal nota-nota penting di dinding

tukar perkataan, ayat atau definisi dalam bentuk gambar atau rajah

gunakan kaedah akronim

reka cerita atau ayat mengenai konsep yang perlu diingat

pecahkan maklumat kepada kumpulan kecil

Cekap mengatur jadual belajar:

mempunyai jadual belajar

patuh kepada jadual

buat jadual yang boleh diikuti

Tidak menangguh belajar pada saat akhir dan tidak menumpukan peperiksaan sebagai dorongan untuk belajar.

Cari maklumat mengenai subjek yang tidak diketahui. Sediakan perkara-perkara yang tidak diketahui dan dapatkan penyelesaian dari orang yang lebih arif.

Membina kepelbagaian dalam pembelajaran. Sebagai contoh, satu hari dipelbagaikan cara dan topik untuk belajar.

Menggunakan masa terluang untuk mengulang kaji atau mencuri masa.

Membawa nota ke mana-mana sahaja (kecuali ke tandas).

Pelbagaikan tempat belajar.

Menyedari guru-guru adalah sumber ilmu yang baik. Tanya guru apabila tidak faham

Menjadikan nota-nota menarik seperti membuat corak, menggariskan isi penting dan sebagainya.

Ciri-ciri pelajar cemerlang:

taat kepada Allah

mendirikan sembahyang

menghormati kedua ibu bapa dan sentiasa mendoakan mereka

hormati & sayangi guru

bersungguh-sungguh dalam melakukan kerja untuk mencapai kecemerlangan.

suka pada setiap mata pelajaran yang dipelajari

membantu rakan yang memerlukan

berdoa dan bersyukur kepada Allah

sentiasa bertawakal

mahir dalam setiap mata pelajaran

Kita juga perlu ingat pelajar yang cemerlang, adalah juga cemerlang pada akhlak dan tingkah lakunya dan seimbang dalam kehidupannya. Kecemerlangan pelajar bukan semata-mata dilihat pada nilai akademiknya sahaja. Semoga bermanfaat.

Kesimpulan

Oleh itu, diharap semua guru dan ibubapa yang ingin memuat turun/download soalan, jadikanlah
tcer.my
 sebagai hub pencarian soalan peperiksaan terbaik anda.

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana memuat turun
Kertas Soalan Peperiksaan Akhir Tahun Pendidikan Seni Tahun 5.


Koleksi Soalan Latih Tubi Semua Subjek Tahun 1-5

Koleksi Soalan Latih Tubi
ini adalah himpunan
Koleksi Soalan Latih Tubi Semua Subjek Tahun 1-5
 untuk rujukan dan latihan para pelajar dan guru. Koleksi soalan ini akan memudahkan ibu bapa dan guru untuk memberi latihan kepada pelajar untuk meningkatkan kemahiran disamping dapat membiasakan diri menjawab pelbagai bentuk soalan yang diajukan.

Untuk mendapatkan
 Koleksi Soalan Latih Tubi Semua Subjek Tahun 1-5
 anda boleh memuat turun seperti dibawah:

Isi Kandungan

Dapatkan “Koleksi Soalan Latih Tubi Semua Subjek Tahun 1-5” di sini

Di sini
admin
 nak kongsikan bahan tersebut. Sila
download
 menggunakan
link
 yang telah disediakan.

Download  Link dibawah:

Matematik Tahun 1-5

Sains Tahun 1-5

Bahasa Inggeris tahun 1-5

Bahasa Melayu Tahun 1-5

MENARIK UNTUK DIBACA:
Koleksi Soalan Latihan SPM Untuk Semua Subjek + Skema Jawapan

Tip Cemerlang Matematik!

1.Minat

Satu perkara utama ialah kena ada minat. Semangat yang berkobar tanpa minat tidak mendatangkan hasil. Oleh itu, perlu menanam minat terhadap subjek matematik. Jadikan rakan terbaik para pelajar sekalian di dalam permainan seharian kita. Bunyi pelik bukan??? Tapi tiulah hakikatnya. Perlu ada minat barulah usaha akan berterusan.

2. Memperbanyakan latihan

Matematik adalah latihan dan latihan adalah matematik. Matematik adalah satu subjek yang perlu latihan untuk menguasainya, bukan membaca. Ada pelajar yang belajar matematik dengan hanya membacanya. Para pelajar akan berjaya menguasai matematik kerana latihan yang berterusan. Semakin banyak latihan , semakin menjadi cekap dan selesa dengan nombor. Sehinggakan semuanya dihujung jari sahaja.

3. Berdisplin

Matematik adalah mata pelajaran yang memerlukan disiplin. Walaupun para pelajar memahami topik tertentu, tidak akan dapat menjawab dalam masa yang diberikan jika tidak mendisiplinkan diri untuk menjawab soalan matematik. Setiap kali membuat latihan menjawab soalan

matematik, catat masa yang diambil. Selalunya ada masa lebih kurang daripada seminit untuk menjawab satu soalan. Sehubungan dengan itu, pupuk displin dalam diri untuk belajar menjawab soalan dengan pantas. Ini secara tidak langsung , akan meransang otak supaya lebih aktif dan pantas berfikir menjawab soalan.

4. Hafal Sifir.

Perlu HAFAL SIFIR! Kebanyakan ramai pelajar yang merungut tentang perkara ini. Ada pelajar tingkatan lima yang di uji dengan sifir 7 pun tidak lepas. Alasan mereka, mereka boleh guna mesin kira, mengapa perlu ingat sifir? Persoalannya ialah, hafal sifir bukan sahaja untuk mengetahui berapa 5 x 5 dan berapa 12 x 7. Tetapi, menghafal sifir akan membuat otak anda lebih cepat dan cekap mengira. Kalau asyik bergantung kepadamesin kira, daya pemikiran anda akan semakin lemah kerana tidak ada usaha yang dilakukan oleh otak anda. Lihat mereka yang handal matematik, pasti mereka cekap juga dalam sifir.

Penutup

Sekian.Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana menyokong kami dan semoga artikel
Koleksi Soalan Latih Tubi Semua Subjek Tahun 1-5
 ini membantu anda.


Kecoh… Soalan SPM Bocor

Soalan SPM  bocor?
Pelajar tidak boleh dijadikan sebagai penanggung beban dan diminta menduduki semula peperiksaan Kertas 2 subjek Sejarah Sijil Pelajaran Malaysia (SPM) sekiranya dakwaan kebocoran soalan adalah benar.

Isi Kandungan

PELAJAR TIDAK PATUT TANGGUNG BEBAN KERTAS SOALAN SPM BOCOR

Setiausaha Kehormat, Persatuan Ibu Bapa Untuk Pendidikan Malaysia (PAGE), Tunku Munawirah Putra mengesyorkan agar kesemua 401,105
 calon SPM
 diberi markah lulus dan tiada perlu menduduki semula kertas peperiksaan tersebut.

“Jangan pelajar pula yang perlu menanggung beban kertas soalan SPM bocor seperti yang didakwa.

“Kami mengalu-alukan bahawa semua calon SPM diberi markah lulus dan tidak perlu menduduki semula kertas peperiksaan itu (jika dakwaan bebocoran soalan itu benar),” katanya pada Khamis ini.

Tunku Munawirah berkata Kementerian Pendidikan (KPM) perlu menjalankan siasatan yang mendalam dan mengambil tindakan tegas terhadap mana-mana pihak yang bersubahat, sekiranya benar-benar terdapat kebocoran pada kertas peperiksaan berkenaan.

“Guru atau mana-mana pihak yang bersubahat itu perlu dipecat tanpa pencen, didenda dan dipenjarakan kerana gagal menegakkan integriti dan profesionalisme perguruan.

“Sebaik-baiknya bagi memastikan perkara sebegini tidak berlaku lagu pada masa hadapan, tindakan tegas terhadap pesalah perlu dijadikan iktibar kepada guru-guru dan kakitangan terbabit supaya tidak melakukannya.

“Guru perlu memartabatkan kegigihan dan ketelusan demi kejayaan anak murid mereka,” jelasnya.

Pada Rabu, memetik laporan
The Star
, topik bagi soalan kertas Kertas 2 subjek Sejarah dikatakan tersebar di aplikasi WhatsApp sebelum calon menduduki peperiksaan subjek berkenaan jam 10 pagi Rabu.

Laporan itu mendakwa, antara topik
 bocor
 yang tersebar adalah topik berkaitan ‘Penentangan di Perak’, ‘Maritim’ dan ‘Wawasan 2020’.

PENUTUP

Akhir kata, semoga perkongsian kami kali ini berkaitan dengan
Soalan SPM Bocor? Pelajar Tidak Perlu Duduki Semula Peperiksaan
memberi manfaat kepada anda semua. Untuk mendapatkan lebih banyak info semasa anda boleh layari website
t.me/tcerdot.my
. Terima Kasih.


Dapatkan Sofa Udara Murah Dengan Harga RM50 Ke Bawah Sahaja

Sofa Udara Murah
 ini menjadi kegilaan ramai kerana rasanya yang lembut dan selesa apabila duduk. Nak tahu bagaimana untuk mendapatkannya? Mari baca artikel ini.

Isi Kandungan

Sofa

Mengarutlah kalau ada yang kata dia tidak tahu apa itu sofa. Tetapi, secara definisi umumnya, sofa merupakan sejenis kerusi panjang yang pelbagai bentuk dan dialaskan dengan tilam empuk. Kita juga selalu panggil sebagai kusyen. Kerusi panjang ini mempunyai tempat untuk mengalas tangan di sebelah kiri dan kanan. Kebiasannya, orang akan meletakkan sofa di ruang tamu kerana tetamu akan duduk di situ dan berborak dalam tempoh lama.

Jenis Sofa Kegunaan Ramai

Kita hanya tahu sebut sofa,sofa dan sofa. Tetapi, ramai tidak tahu yang sofa ni sebenarnya ada banyak jenis dan nama. Mari kita ketahui jenis sofa yang lain.

Sofa Minimalis

Kalau kita perhatikan, kebanyakan rumah akan mempunyai sofa jenis ini kerana bentuknya yang sangatlah “Simple” dan saiz yang tidak terlalu besar. Disebabkan itu, sofa ini muat untuk berada dalam pelbagai jenis rumah.

Sectional Sofa

Sofa ini merupakan sofa yang digabungkan oleh beberapa bahagian sofa yang saiznya lebih kecil. Pada sofa ini, pengguna boleh membuat pelbagai aktiviti seperti membaca, baring dan lain-lain. Sofa ini juga mudah untuk dialih dan dipisahkan mengikut bentuk rumah anda.

Sofa L

Sofa jenis L ini agak menarik kerana lebih selesa untuk tidur kerana ada bahagian yang memanjang tanpa sandaran di tangan. Sekiranya anda sekeluarga yang selalu meluangkan masa bersama dengan menonton televisyen, sofa jenis ini amatlah disarankan untuk anda.

Sofa Udara Murah

Di bawah ini disertakan beberapa jenis modal sofa udara murah pelbagai bentuk dan saiz yang sering dibeli oleh pengguna. Anda boleh membuat perbandingan dan bersesuaian dengan bajet anda.

B.S.B Inflatable Wind Picnic Camping Lamzac Air Lazy Sofa Lounge Bed

NAMA KEDAI

Bedsheetbestseller

LINK PAUTAN

Link
Pautan

Boleh

Tekan
 Di
Sini

SAIZ

Saiz

selepas

dilipat

adalah

dalam
 38cm x 20cm x 10cm

BERAT

1.2kg

HAD MUATAN

Sehingga
 100kg

Inflatable Soccer Sofa Arm Chair

NAMA KEDAI

mystxdirect

LINK PAUTAN

Link
Pautan

Boleh

Tekan
 Di
Sini

SAIZ

80cm x 110cm

JENIS BAHAN

PVC

CS_Inflatable Sofa Flocking Lazy Sofa Leisure Seat

NAMA KEDAI

cadarstation

LINK PAUTAN

Link
Pautan

Boleh

Tekan
 Di
Sini

JENIS BAHAN

Ringan

dan

mudah

dibasuh

TIPS

Penggunaan

bayi

mestilah
 di
bawah

jagaan

ibu

bapa

Baby Sofa in Different Colors & Designs

NAMA KEDAI

Fki.traders

LINK PAUTAN

Link
Pautan

Boleh

Tekan
 Di
Sini

LOKASI

Negeri
 Sembilan

*NOTIS:Selain daripada membeli sofa udara murah ini, anda juga boleh melihat atau mencuci mata barangan lain dengan membaca artikel
Mesin Basuh Lipat Shopee
. Moga-moga mampu membantu anda lebih-lebih lagi kepada anak bujang yang tinggal di rumah sewa.

Tips Menggunakan Sofa

Akan tetapi, dalam penggunaan sofa ini, ibu bapa atau penjaga masih memerlukan membuat pantauan jikalau mempunyai anak-anak kecil dan seumpamanya. Baca antara tips di bawah ini untuk kegunaan anda di suatu masa nanti.

Pastikan anda tidak meletakkan sofa udara murah ini di tempat yang berdekatan dengan objek tajam.

Elakkan sofa udara ini bersentuhan dengan permukaan yang panas.

Jangan duduk secara beramai-ramai serentak atas sofa udara ini.

Jangan mencuba-cuba untuk mencucuk sofa ini dengan jarum.

Pastikan anda mengisi angin yang mencukupi. Tidak kurang dan tidak lebih.

Kedai Untuk Mendapatkan Sofa Udara Murah

Untuk mendapatkan sofa udara ini, anda boleh membeli secara atas talian atau dengan pergi ke mana-mana kedai berdekatan yang menjual alatan perabot. Di bawah ini antara pautan laman web pembelian atas talian yang menjadi kegemaran ramai.

Shopee.

Lazada.

Amazon.

Mudah.My

Tempat Cadangan Meletakkan Sofa Udara

Untuk meletakkan sofa udara ini, anda mempunyai banyak pilihan sebenarnya. Ia adalah berdasarkan kesesuaian ruang rumah anda. Di bawah ini merupakan tempat cadangan yang boleh anda pertimbangkan sesudah membeli sofa ini.

Di halaman ruang tamu
.

Anda boleh duduk atas sofa udara ini berbanding sofa biasa. Kebiasaannya, rasa atas sofa ini lebih seronok.

Dalam bilik tidur.

Kadang, apabila pulang kerja seharian di pejabat, meski akan ada beberapa golongan yang membawa pulang kerja ke rumah. Anda boleh duduk atas sofa udara ini sambil menyiapkan kerja anda. Saya jamin, rasa dan sensasi yang berbeza akan anda alami.

Halaman rumah/taman.

Bagi keluarga yang mempunyai taman mini, anda juga meletakkan sofa lembut ini di situ. Sambil melihat pemandangan dan minum petang bersama insan tersayang, anda boleh berehat-rehat atas sofa udara ini.

Perbandingan Sofa Biasa dan Sofa Udara Murah

Saya tidak katakan bahawa anda tidak perlu membeli sofa yang biasa. Mana-mana adalah mengikut keselesaan dan kesukaan anda. Tiada sebarang paksaan. Di bawah ini, saya kongsikan beberapa perbandingan yang boleh dilihat antara sofa udara murah dan sofa biasa.

SOFA BIASA

SOFA UDARA MURAH

Saiz
 yang
lebih

besar
.

Saiz

yang
lebih

fleksibel

dan

muat-muat

untuk

ruang

kecil

Susah
diubah

dan

diangkat

kerana

saiz

lebih

berat
.

Boleh

diubah
,diangkat

dan

diletakkan
 di
mana-mana

sahaja
.

Sukar

untuk

dibasuh

atau

dibersihkan

sekiranya

kotor
.

Boleh

dibasuh

dengan
 air
dan

dikeringkan

sekiranya

kotor
.

Responden Pengguna

Tidak percaya lagi pasal sofa udara murah ini? Mari baca responden dan “Feedback” yang diberikan oleh pengguna Shopee yang sudah pun membeli sofa udara ini.

“Barang dihantar dalam keadaan baik dan sangat berbaloi dengan harga yang dibeli. Sebijik macam dalam gambar. Berpuas hati.”

“Meskipun nak kena pam angin dalam masa yang lama, sempatlah rasa lelah tu. Tetapi, bila dah siap dan boleh duduk. Best sangat rasa dia. Lembut je.”

“Sangat berbaloi beli sofa udara macam ni sebab hampir menyerupai sofa biasa. Bolehlah buat penuhkan rumah anda.”

Video Penggunaan Sofa Udara

Beli Sofa Udara untuk Kegunaan Di Rumah Sekarang

Diharapkan agar perkongsian berkaitan sofa udara murah ini mampu memberikan idea dan inspirasi kepada anda sekeluarga untuk menambah aksesori di rumah, tetapi dalam bajet yang rendah. Buatlah perancangan anda dengan sebaik mungkin. Kadangkala, alatan seperti ini juga boleh dijadikan medium untuk anda sekeluarga bergurau senda.

Sesungguhnya, keluarga merupakan tempat di mana kita meluahkan rasa sayang,suka dan duka. Mari beli sekarang.


Nama-nama Solat Dhuha & Dhuha Sebagai Pembuka Pintu Rezeki Umat Manusia

Bismillahir Rahman nir Rahim. Segala puji bagi Allah tuhan sekalian alam yang menciptakan langit, bumi dan seisinya. Kepada Dia-lah kita memohon dan kepada Dia-lah jua kita berserah atas segalanya.

Assalamualaikum Warahmatullahi Wabarakatuh.

Alhamdulillahi rabbil alamin wabihi nastain wassalamu ala rasulillahi wa’ala alihi wasahbihi ‘ajmain. Alhamdulillah sekalung penghargaan terima kasih diucapkan kepada semua krew di atas kesudian menerima sewarkah artikel saya yang bertajuk ‘Solat Dhuha Pintu Rezeki Untuk Umat Manusia’.

Para pembaca sekalian,

Apabila kita berbicara tentang solat dhuha, apakah yang kalian terlintas di fikiran tentang solat dhuha?. Apakah itu solat dhuha?. Baiklah, sebelum kita berbicara akan solat dhuha, maka moleklah kiranya kita mengenali serba sedikit akan pengenalan solat yang sering dilakukan oleh para usahawan yang menginginkan rezeki mereka melimpah-ruah, para pelajar yang inginkan kejayaan dalam peperiksaan dan seumpama dengannya.

Isi Kandungan

APAKAH ITU SOLAT?

Tetapi sebelum itu, izinkan saya bertanya sekiranya pada suatu hari anda telah didatangi oleh seseorang yang bukan dikalangan orang beragama islam bertanyakan tentang apakah yang dimaksudkan dengan solat?. Maka apakah jawapan anda yang sesuai berkenaan solat?.

Baiklah, kalimah solat adalah berasal daripada perkataan bahasa arab yang mana ia membawa maksud ‘mendoakan kesejateraan diri sendiri dan orang lain’,

Seperti mana Allah telah berfirman di dalam Al-Quran Surah Taubah 9, 103 :

Maksudnya : Dan berdoalah kepada mereka, Sesungguhnya doa kamu itu (menjadi) ketenteraman jiwa bagi mereka. Allah Maha Mendengar lagi Maha Mengetahui.

Maksud di sebalik ayat Al-Quran ini adalah merujuk kepada orang islam yang mana mereka ini solat semata-mata hanyalah untuk meminta keampunan daripada Allah. Maka jelaslah di sini bahawa solat itu adalah untuk mendoakan kesejateraan diri sendiri dan orang lain.

Selain daripada itu, para fuqaha’ juga telah menetapkan bahawa solat itu adalah dinisbahkan kepada segala perbuatan dan percakapan yang khusus dimulai dengan takbir dan diakhiri dengan salam. Mereka menamakan itu solat adalah kerana di dalam solat itu meliputi segala aspek iaitu segala kebaikan dan kesejahteraan untuk diri sendiri dan orang lain.

Para pembaca yang dikasihi,

Allah telah mensyariatkan kepada semua makhluk untuk tunduk ke atasnya. Allah juga telah menegaskan kepada kita semua akan solat itu adalah aspek yang paling penting di dalam kehidupan seharian. Malah solat juga telah disebut di dalam rukun islam yang kedua iaitu menunaikan solat sehari semalam. Di situ juga terdapat pelbagai ayat Al-Quran yang telah diturunkan oleh Allah S.W.T ke atas hambanya berkenaan dengan solat.

Antaranya, Allah telah berfirman di dalam Al-Quran Surah An-Nisa’ 4, 103 :

Maksudnya : Sesungguhnya solat itu adalah kewajipan yang ditentukan waktunya atas orang yang beriman.

Jelaslah di sini bahawa ayat ini membawa maksud solat itu adalah fardhu ke atas semua orang mukmin. Hal ini juga dikuatkan lagi dengan hadirnya hadis-hadis daripada Rasulullah berkenaan dengan kepentingan solat serta panduan bagaimana untuk menunaikan solat. Perlu diketahui juga bahawa solat itu terbahagi kepada dua kategori di mana ia di kategorikan kepada solat fardhu dan solat sunat. Solat fardhu adalah solat yang hukumnya wajib untuk kita melaksanakannya, dan sesiapa yang meningggalkannya maka berdosalah ke atas dirinya. Manakala, solat sunat pula adalah solat untuk menambahkan lagi pahala ke atas seseorang muslim dan mukmin sesuai dengan maksud sunat itu sendiri dari segi bahasa iaitu menambah.

NAMA-NAMA SOLAT DHUHA

Solat dhuha adalah di bawah kategori solat sunat. Nama lain bagi solat dhuha ialah solat
awwabin
, Perkataan ‘
awwabin
’ itu merujuk kepada perkataan bahasa arab
awwab
ialah kembali kepada Allah dengan memohon keampunan daripadanya.[1]  Hal ini dikuatkan lagi dengan hadis daripada Rasulullah Sallahu Alaihi Wassalam :

Maksudnya : Telah diceritakan kepada kami Muslim bin Ibrahim, dikhabarkan kepada kami Syu’bah, telah diceritakan kepada kami Abbas al-Jurairi (Ibn Farrukh), daripada Abi Usman an-Nuhdi, daripada Abu Hurairah Radiyallahu anhu, telah bersabda Rasulullah Sallahu Alaihi Wassalam: Aku telah di wasiatkan oleh Khalili (Nabi Ibrahim) dengan tiga perkara ke atasku jangan ditinggalkan perkara-perkara ini sehinggalah aku meninggal dunia iaitu puasa tiga hari pada setiap bulan (bulan-bulan islam), solat dhuha dan witir sebelum tidur.[2]   (HR Bukhari)

[1]
Majmu’ah Al-Ulama’. Al-Mausu’ah Al-Fiqhiyyah Al-Kuwaitiyyah.
Hlm 133-134 jilid 27. Mesir : Dar as-Sofwah

[2] Al-Bukhari. Muhammad Bin Ismail Abu Abdillah al-Bukhari. 256H/870. Al-Jami’ Musnad Sahih al-Mukhtar min umur Rasullullah Sallahu alaihi wassalam min ayyamuh (Sahih al-Bukhari). Dar Tauqun Najah


Solat Aidilfitri bergilir tak dilaksanakan, Zulkfili beri penjelasan

SHAH ALAM – Pelaksanaan solat sunat Aidilfitri secara bergilir-gilir mengikut jadual tidak dapat dilaksanakan di dalam negara kerana penemuan beberapa varian baharu Covid-19 yang boleh menyebabkan penularan yang lebih pantas, kata Menteri di Jabatan Perdana Menteri (Hal Ehwal Agama), Senator Datuk Seri Dr Zulkifli Mohamad Al-Bakri.

Selain itu, beliau berkata, bilangan masjid dan surau yang tinggi di negara berbanding negara jiran seperti Singapura juga menyukarkan kerajaan untuk memantau dan seterusnya melaksanakan langkah tersebut.

“Seperti yang kita sedia maklum, peningkatan kes positif Covid-19 di negara kita begitu ketara pada masa kini. Ini berikutan penemuan varian-varian baharu Covid-19 yang menyebabkan kadar kebolehjangkitan dan virus merebak dengan lebih cepat.

“Ini boleh berlaku lebih-lebih lagi sekiranya kita lebih terdedah dengan perkumpulan yang ramai. Perkara seperti ini tidak berlaku di negara jiran kita dan situasi di negara jiran tidak sama.

“Jumlah masjid dan surau yang tinggi di negara kita berbanding negara jiran turut menyukarkan pihak berkuasa untuk memantau dan mengawal pematuhan prosedur operasi standard (SOP),” katanya menerusi satu kenyataan dalam infografik mengenai SOP Hari Raya Aidilfitri yang dikongsikan di Twitternya pada Rabu.

Zulkifili menambah, situasi negara yang kini berada di bawah Perintah Kawalan Pergerakan (PKP) juga pastinya meletakkan negara dalam keadaan yang tentunya berbeza dengan negara jiran yang lain.

Menurutnya, matlamat utama kerajaan adalah untuk meminimumkan sebarang bentuk perkumpulan dan perhimpunan ramai yang didapati berpotensi memberi risiko kepada masjid.

“Masjid dan surau perlu kekal sebagai tempat yang paling patuh SOP dan menjadi contoh kepada yang lain. Itulah semangat mufti negeri-negeri setiap kali memutuskan SOP berkaitan ibadah umat Islam,” ujarnya.

Sumber
Sinar Harian

Artikel lain :
Solat Aidilfitri, fardu dan Jumaat hanya 50 jemaah, ikut SOP: MAIK


Solat Aidilfitri, fardu dan Jumaat hanya 50 jemaah, ikut SOP: MAIK

Isi Kandungan

KOTA BHARU – Pelaksanaan solat sunat Aidilfitri, solat fardu dan solat Jumaat di masjid negeri, bandar, jajahan dan masjid mukim kategori ‘A’ seluruh negeri Kelantan adalah dibenarkan dengan kehadiran 50 orang jemaah sahaja.

Yang Dipertua, Majlis Agama Islam Dan Adat Istiadat Melayu Kelantan (MAIK), Tengku Temenggong Kelantan, Tengku Tan Sri Mohamad Rizam Tengku Abdul Aziz dalam satu kenyataan berkata, perkara tersebut telah diampun perkenan oleh Sultan Kelantan, Sultan Muhammad V.

Menurutnya, bagi masjid mukim besar dan mukim kecil seluruh negeri Kelantan pula hanya dibenarkan kepada 20 orang jemaah sahaja manakala bagi surau dan musalla pula empat orang kakitangan sahaja bagi mengenakan solat.

“Jemaah hendaklah berada dalam saf dengan penjarakan dua meter dan mengikut semua prosedur operasi standard (SOP) yang telah ditetapkan sebelum ini untuk kenakan solat. Ketetapan ini berkuatkuasa dari 12 Mei sehingga suatu tarikh yang akan dimaklumkan kelak. Aktiviti-aktiviti lain adalah tidak dibenarkan.

“Oleh itu, pihak MAIK amat mengharapkan kerjasama daripada semua pihak terutama umat Islam secara amnya dalam melaksanakan ketetapan ini. SOP sebagaimana di atas hendaklah dipatuhi sepenuhnya oleh pihak pengurusan masjid, surau dan musalla.

“Tindakan sewajarnya akan diambil di atas kegagalan untuk mematuhi SOP ini. Bersama-samalah kita istiqamah dan yakin bahawa Allah SWT pasti membantu dan memperkenankan doa serta harapan kita semua,” katanya.

Antara
masjid Bandar dan jajahan di negeri
 ini ialah:

Masjid Muhammadi,

Masjid Al Sultan Ismail Petra,

Masjid Al-Ismaili,

Masjid Sultan Muhammad II,

Masjid Sultan Mansor,

Masjid D’raja Long Yunus,

Masjid Bandar As-Salam,

Masjid Ismaili,

Masjid Mahmoodi,

Masjid Ibrahimi,

Masjid Sultan Yahya Petra,

Masjid Tengku Muhammad Faris Petra,

Masjid Tengku Muhammad Faiz Petra,

Masjid Sultan Muhammad I,

Masjid Sultan Muhammad III,

Masjid Ismail Petra dan

Masjid Bandar An-Nur Guchil, Kuala Krai.

Sementara itu, masjid
mukim kategori A
 seluruh negeri ialah:

Masjid Mukim Lundang,

Masjid Mukim Paya Rambai,

Masjid Mukim Al-Muttaqin,

Masjid Mukim Ketereh,

Masjid Mukim Kok Lanas,

Masjid Mukim Kadok,

Masjid Mukim Taman Tanjong Chat,

Masjid Mukim Paya Bemban,

Masjid Mukim Uda Murni,

Masjid Mukim Kedai Mulong,

Masjid Mukim Kamel Hasan,

Masjid Mukim Kedai Melor,

Masjid Mukim Kota,

Masjid Mukim Parit Lama,

Masjid Mukim Jelawat,

Masjid Mukim Repek dan

Masjid Mukim Wakaf Bharu, Tumpat.

Selain itu, turut tersenarai ialah Masjid Mukim Ketil, Masjid Mukim Pahi, Masjid Mukim Sungai Peria, Masjid Mukim Keroh, Masjid Mukim Kasar, Masjid Jubli Perak Sultan Ismail Petra, Masjid Mukim Padang Pak Amat, Masjid Mukim Selising, Masjid Mukim Batang Merbau, Masjid Mukim Bukit Bunga, Masjid Mukim Jedok, Masjid Mukim Tepi Sungai, Masjid Mukim Kampung Galang, Masjid Mukim Ulu Sat, Masjid Mukim Ayer Lanas, Masjid Mukim Gunung Reng, Masjid Mukim Razaleigh, Masjid Mukim Chiku 2, Masjid Mukim Keputeraan Paloh dan Masjid Mukim Keputeraan Lojing, Sigar.

Sumber
Sinar Harian

Artikel lain :
PKP: Agong nasihat rakyat duduk rumah


Khas Ramadhan | Dibolehkan Untuk Melakukan Solat Sunat Lain Selepas Solat Witir

Isi Kandungan

Apakah Dibolehkan Untuk Melakukan Solat Sunat Lain Selepas Solat Witir?

Soalan:

Selalu saya melihat sebahagian orang apabila telah selesai solat tarawih terus pulang tidak melakukan solat witir. Apabila ditanyakan mengapa, ada jawapan yang menyebutkan bahawa jikalau telah melakukan witir dengan imam maka tidak boleh lagi untuk melakukan solat-solat sunat yang lain selepas itu (dengan niat untuk berqiyammullail). Adakah benar pendapat ini?

Jawapan:

Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.

Sebelum menjawab persoalan di atas, ingin kami menyebutkan akan kelebihan solat bersama-sama dengan imam sehingga selesai solat tersebut di bulan Ramadhan. Di dalam sebuah hadis, disebutkan tentang pahala bagi mereka yang solat bersama imam sehingga selesai solat tersebut akan dituliskan pahalanya sepertimana menghidupkan keseluruhan malam itu. Ini berdasarkan sebuah hadis daripada Abu Zar al-Ghifari RA, bahawa Rasulullah SAW telah bersabda:

إنَّهُ مَنْ قَامَ مَعَ الإمَامِ حَتَّى يَنْصَرِفَ، كُتِبَ لَهُ قِيَامُ لَيْلَةٍ

Maksudnya:

“Sesiapa yang berdiri (bersolat tarawih) bersama imam sehingga dia (imam) beredar (selesai), dituliskan baginya ganjaran orang yang Qiyam semalaman (seumpama bersolat sepanjang malam)”.

Riwayat al-Tirmizi (734). Abu Isa mengatakan hadis ini
hasan sahih
.

Maka difahami melalui hadis di atas adalah perlunya untuk seseorang itu solat bersama imam sehingga selesai dan termasuklah di sini bertarawih dan berwitir bersama dengan imam bagi mendapatkan pahala yang disebutkan seperti hadis di atas.

Seterusnya, bagi menjawab persoalan yang ditanyakan mengenai adakah benar pendapat yang mengatakan bahawa tidak boleh melakukan solat sunat yang lain sekiranya telah berwitir dengan imam? Di dalam isu ini, terdapat dua pendapat:

Pertama: Dibolehkan untuk melakukan solat sunat yang lainnya meskipun telah melakukannya bersama imam ketika solat tarawih sebelumnya dan tidak perlu untuk mengulangi solat witir tersebut.

Ini adalah mazhab kebanyakan para ulama dari kalangan Hanafiah, Malikiyyah, Hanabilah dan pendapat yang masyhur di sisi Syafi`eyyah. Ini juga adalah pendapat al-Nakha`ie, al-Auza`ie, `Alqamah dan ianya diriwayatkan juga daripada Abu Bakar, Sa’ad, ‘Ammar, Ibn `Abbas dan `Aisyah R.Anhum.

Pendapat yang membolehkan ini berhujah berdasarkan hadis-hadis berikut:

Hadis `Aisyah R.Anha:

ثُمَّ يُسَلِّمُ تَسْلِيمًا يُسْمِعُنَا ثُمَّ يُصَلِّي رَكْعَتَيْنِ بَعْدَ مَا يُسَلِّمُ وَهُوَ قَاعِدٌ…

Maksudnya:

Kemudian Baginda memberi salam, salam yang didengari oleh kami kemudian Baginda solat dua rakaat selepas memberikan salam dan Baginda sedang duduk.

Riwayat Muslim (746)

Hadis di atas adalah sebahagian dari hadis yang panjang dan al-Imam al-Nawawi Rahimahullah menyebutkan bahawa hadis di atas menunjukkan kepada kemungkinan Nabi SAW solat dua rakaat selepas melakukan witir dan sekaligus menjelaskan kebolehan untuk melakukan solat sunat meskipun telah melakukan witir. [Lihat
al-Majmu`
. Dar al-Fikr, 4/16]

Hadis Ummu Salamah R.Anha:

أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ يَرْكَعُ رَكْعَتَيْنِ بَعْدَ الْوِتْرِ، وَهُوَ جَالِسٌ

Maksudnya:

“Adalah Nabi SAW ruku` dua rakaat selepas witir dan Baginda dalam keadaan duduk”.

Riwayat al-Imam Ahmad di dalam
Musnad
nya (26553) & al-Tirmizi (471).

Adapun larangan untuk mengulangi melakukan witir adalah berdasarkan hadis Talq bin Ali, bahawa Rasulullah SAW telah bersabda:

لاَ وِتْرَانِ فِي لَيْلَةٍ

Maksudnya:

Tiada dua witir dalam satu malam.

Riwayat Abu Daud (1439)

Ini juga adalah pendapat al-Imam Ibn Hazm Rahimahullah yang mana beliau menyebutkan bahawa
bagi mereka yang telah melakukan witir diawalnya dan solat sunat selepas witir itu dibolehkan dan tidak perlu untuk mengulangi witir.
 [Lihat
al-Muhalla
. Dar al-Fikr, 2/91]

Pendapat ini juga sepertimana yang disebutkan oleh al-Imam al-Tirmizi Rahimahullah dan menyandarkannya kepada Sufyan al-Thauri, Ibn al-Mubarak dan ini juga adalah pendapat yang paling
asah
 (sahih) menurut beliau. [Lihat
Sunan al-Tirmizi
, 2/330]

Kedua: Tidak boleh melakukan solat sunat setelah melakukan solat sunat witir kecuali telah dibatalkan witirnya, dia solat (sunat) dan kemudian berwitir.

Membatalkan witir di sini membawa makna dengan memulakan solat sunat satu rakaat, menjadikan witir yang dilakukan sebelum ini genap bilangan rakaatnya. Kemudian lakukanlah solat sunat yang lain dan kemudian diakhiri dengan witir sekali lagi.

Ini adalah pendapat sebahagian Syafi`eyyah dan ini juga diriwayatkan daripada `Uthman, `Ali, Usamah, Ibn `Umar, Ibn Mas`ud dan Ibn `Abbas R.Anhum.

Hujah yang digunakan adalah berdasarkan hadis Nabi SAW:

اجْعَلُوا آخِرَ صَلاَتِكُمْ بِاللَّيْلِ وِتْرًا

Maksudnya:

Jadikan akhir solat (sunat) kalian pada waktu malam dengan melakukan solat sunat witir.

Riwayat al-Bukhari (998) & Muslim (751)

Kesimpulan

Berdasarkan perbahasan di atas, kami berpendapat bahawa tiada masalah bagi mereka yang ingin melakukan solat sunat selepas melakukan solat witir bahkan yang terbaik adalah kekal bersama imam sehingga selesai solat bagi mendapatkan pahala menghidupkan keseluruhan malam. Ini berdasarkan hadis yang terdahulu iaitu riwayat Muslim, Ahmad dan al-Tirmizi. Inilah pemutus dan penyelesaian bagi isu ini dan ini juga seperti yang dinukilkan di dalam kitab
al-Mu`tamad fi al-Fiqh al-Syafi`e
.

Oleh itu, pendapat yang mengatakan tidak boleh melakukan solat sunat lain setelah melakukan solat witir kurang tepat dan yang sebenarnya, boleh untuk melakukan solat sunat yang lainnya meskipun telah melakukan solat sunat witir bersama-sama imam dan tidak perlu untuk mengulangi solat witir tersebut dan berpadalah dengan apa yang telah dilakukan sebelum ini.

Semoga Allah memberikan kefahaman di dalam agama-Nya. Kita sentiasa berusaha agar Ramadhan pada kali ini dapat diisi dan dimanfaatkan dengan sebaiknya. Wallahu’alam.

Akhir kalam, semoga perkongsian kami berkenaan dengan
Khas Ramadhan | Dibolehkan Untuk Melakukan Solat Sunat Lain Selepas Solat Witir

dapat memberi manfaat dan kefahaman yang tepat buat anda semua.

Sumber :
Pejabat Mufti Wilayah Persekutuan

Anda juga mungkin berminat dengan :

Khas Ramadhan | Tinggal Puasa Kerana Berpantang, Langkah Tahun Kerana Menyusu

Khas Ramadhan | Hukum Suntik Insulin Bagi Pesakit Diabetes Kronik di Bulan Ramadhan

Khas Ramadhan | Muntah Setelah Makan Ubat Buang Angin


SOP Aidilfitri ditentu Isnin ini

KUALA LUMPUR: Prosedur operasi standard (SOP) sempena sambutan Hari Raya Aidilfitri akan ditentukan Isnin ini.

Menteri Kanan (Keselamatan), Datuk Seri Ismail Sabri Yaakob berkata, Jawatankuasa Teknikal Pengurusan Darurat akan membincangkan  butiran SOP tersebut terlebih dahulu petang ini sebelum dibawa ke sidang khas Majlis Keselamatan Negara (MKN).

“Petang ini Jawatankuasa Teknikal akan bincang, kemudian sidang khas MKN diadakan Isnin ini yang dipengerusikan Perdana Menteri, Tan Sri Muhyiddin Yassin,” kata beliau ketika ditemui pemberita di sini, hari ini.

Namun, Ismail enggan mengulas mengenai perincian yang akan ditetapkan dalam SOP tersebut.

“Kita belum tahu lagi kerana sekarang ini kes semakin meningkat. Kita tengok Selangor semalam catatkan lebih 1,000 kes dan di seluruh Malaysia pula daripada 2,000 kes kepada lebih 3,000 kes.

“Jadi kita tunggu cadangan, pembentangan dan nasihat Kementerian Kesihatan, sebab SOP yang kita keluarkan nanti adalah berdasarkan nasihat mereka jadi petang ini akan dibincangkan,” katanya.

Pada masa sama, Ismail juga mendedahkan bahawa MKN Selangor akan bermesyuarat petang ini bagi membincangkan mengenai SOP untuk Aidilfitri negeri itu.

“Saya difahamkan MKN Selangor pun tengah bermesyuarat dan dipengerusikan oleh Menteri Besar Selangor, Datuk Seri Amirudin Shari.

“Mesyuarat mereka hari ini mungkin akan bentang kepada kita petang ini dan kita akan lihat situasi dan cadangan mereka,” katanya.

Bagaimanapun, Ismail memberi jaminan bahawa SOP tersebut akan ditentukan selewat-lewatnya Isnin ini.

“Hari ini jawatankuasa teknikal dan Isnin pula sidang khas dengan ahlinya terdiri daripada Menteri-menteri Besar, ketua-ketua menteri dan sebahagiannya menteri Kabinet jadi kita akan putuskan, saya percaya Isnin ini,” katanya.

Sumber
Utusan Malaysia

Artikel lain:
Pelajar IPT dibenarkan balik kampung sambut Aidilfitri


SOP ketat untuk kawal pergerakan rakyat di luar rumah

PUTRAJAYA: Tindakan kerajaan memperketat semula prosedur operasi standard (SOP) Perintah Kawalan Pergerakan (PKP) 3.0 bagi mengawal pergerakan rakyat di luar rumah.

Menteri Kanan (Keselamatan), Datuk Seri Ismail Sabri Yaakob berkata, ini termasuk dengan melaksanakan kembali dasar Bekerja Dari Rumah (BDR) dan mengehadkan masa perniagaan.

“Justeru, kedai hanya dibuka dari pukul 8 pagi hingga 8 malam mulai 25 Mei ini berbanding sebelumnya dari 6 pagi hingga 12 tengah malam,”
katanya dalam sidang akhbar di sini hari ini.

Langkah tegas itu bagamanapun tidak melibatkan kedai farmasi yang masih dibenar dibuka sehingga 10 malam manakala stesen minyak di lebuh raya dibolehkan beroperasi 24 jam.

Beliau menyatakan pengehadan waktu itu turut meliputi kompleks beli-belah namun sekatan ini hanya berkuat kuasa di seluruh Semenanjung Malaysia dan Wilayah Persekutuan Labuan.

Usaha itu ujar Ismail Sabri, antara langkah kerajaan untuk memperketat semula SOP sektor ekonomi sejajar PKP 3.0 yang dilaksanakan kembali di negara ini sejak 12 Mei lalu.

Begitu juga BDR katanya, apabila hanya 20 peratus penjawat awam dibenarkan datang ke tempat kerja manakala baki melibatkan 750,000 orang lagi bertugas dari kediaman.

“Bagi sektor swasta, kerajaan bersetuju cuma 40 peratus akan BDR yang membabitkan 6.1 juta pekerja dan 60 peratus lagi hanya petugas bahagian operasi dan pengurusan,”
katanya
.

Sumber
Utusan Malaysia

Artikel lain:
Puntung rokok dipercayai punca kereta bawa mercun meletup